
Sue-Ann Ras y Maritza Maduro 
“Dia pa dia e casonan di negligencia door di mayornan ta 
birando mas compleho” 


A firma un acuerdo entre 
Departamento di Mucha 
y Hoben conhuntamente 
cu Bureau Sostenemi to- 
cante e palabracionnan y 
accionnan laboral na mo- 
mento cu tin sospecho di 
abuso di mucha den un 
centro di cuido na Aruba 
y na unda a sigura cu caso- 
nan di negligencia door di 
mayornan ta aumentando 
na Aruba. 


Sue-Ann Ras ken ta fungi 
como 
beleidsmedewerker 
di Ministerio di Husticia y 
Asuntonan Social hunto cu 
Maritza Maduro represent- 
ante di Bureau Sostenemi 
ayera mainta den un confer- 
encia di prensa a señala cu 
nan a logra yega na un con- 
venio laboral pa lo cual ta 
trata Codigo di Proteccion 
den e centronan di cuido di 
mucha na unda tur ta hancra 
na Departamento di Mucha y 
Hoben. 
Ras a sigura cu esaki tabata un 
proceso basta largo, pa mot- 
ibo cu esaki ta trata di cinco 
paso pero ta importante pa e 
pasonan aki den e 87 centro 
di cuido registra oficialmente 
por ser tuma na momento cu 
tin un sospecho di abuso di 


mucha, di kico mester haci, 
na unda mester yama y kico 
ta e camindanan cu mester 
cana haciendo uso di e cinco 
paso di e Codigo di Protec- 
cion. 
“Pa nos ta hopi importante 
pa tin procesonan structural 
pero tambe con nos por traha 
cu otro, kico nos por spera di 
otro den e aspecto laboral,” 
Ras a bisa. 
E parti di mas importante 


pa nan pa ta empodera otro, 
esaki ta pone cu Codigo di 
Proteccion ta un ley y banda 
di esaki e ora ey mester pasa 
e cinco paso uniforme, nan 
sa cu centronan di cuido no 
tin un structura manera ense- 
ñansa cu tin diferente otro 
aspecto cu lo por yuda den e 
structura di cuido, den cen- 
tro di cuido no tin esey ainda 
pero si tin intencion for di 
Departamento di Mucha y 


Hoben pa nan lo por yega na 
esey. 
Tin mas centronan di cuido 
cu no a registra manera Ras 
a comenta y ta importante pa 
nan tur sa kico ta e liñanan cu 
nan mester cana pero tambe 
kico nan por spera di Depar- 
tamento di Mucha y Hoben 
cu Bureau Sostenemi. 
Pa e motibo ey nan a pone 
dos supervisor di Codigo 
disponibel pa nan por haya 
informacion di cua centro ta 
cay bao di cua supervisor pa 
duna nan e guia y e sosten na 
momento cu tin un caso di 
sospecho di abuso di mucha 
den un centro di cuido. 
E proceso ta cu awor nan ta 
haciendo supervision den 
tur e centro di cuido y esnan 
cu no ta registra, nan mester 
cuminsa cu e proceso pa reg- 
istra manera ley ta indica sino 
hasta por cera nan. 
Ras tambe a bisa cu nan ta 
traha cu e parti di sospecho di 
abuso di mucha pa lo cual el a 
splica cu esey ta algo hopi de- 
sapuntante pa mira con may- 
ornan pa hopi biaha, nan ta 
e prome cu ta comete abuso 
mucha door di negligencia y 
esey nan ta mira diariamente. 
Nan ta hayando mas cu un 
tipo di abuso di mucha cu ta 


sosodiendo segun Ras a afir- 
ma y esun cu mas ta resalta 
ta e parti di negligencia loke 
ta nifica cu mayornan tambe 
mester asumi nan respon- 
sabilidad, na momento cu ta 
scoge pa tin un yiu, e ta bin 
cu responsabilidad riba dje. 
“Di lo cual cu nos ta experi- 
encia, mi por bisa cu dia pa 
dia e casonan ta birando mas 
compleho y esey ta lo cual 
nos ta bibando diariamente,” 
el a bisa. 


Di su parti, Magaly Maduro 
di Bureau Sostenemi a bisa 
cu nan ta hopi contento na 
unda despues di un tempora- 
da basta largo, ayera nan por a 
firma un acuerdo di trabou y 
ta importante pa keda hancra 
den ley ademas pa sa ki ora y 
ken tin cu haci su trabou. 
Maduro a expresa cu mester 
sigui e cinco paso di e Codigo 
di proteccion sin excepcion 
y den caso cu e persona por 
keda pega den un paso, e por 
pidi ayudo na dos supervisor 
cu tin pa cierto cantidad di 
centro di cuido di mucha. E 
supervisor ta e persona cu por 
duna e guia na prome instan- 
te, si ta un caso mas grave, 
por tuma contacto cu Bureau 
Sostenemi. 


A resolve caso di asesinato na Matividiri cu detencion di dos persona 


Mediante un comunicado 
di prensa di Cuerpo Poli- 
cial di ayera atardi, a infor- 
ma cu nan a logra detene 
dos persona involucra den 
asesinato di un persona 
dia 24 di december ultimo 
na area di Matividiri. 


Desde diaranson di siman 
pasa, 
Recherche 
Santa 
Cruz (DAR-4) a detene e 
homber di inicial B.E.J.M. 
naci na Aruba di 37 aña di 
edad relaciona cu e caso di 
asesinato di Sergio Mad- 
uro cu a tuma luga dia 24 
december 2023. 
Diamars ultimo, tambe Re- 
cherche di Santa Cruz a de- 
tene e dama di inicial J.R.G. 
naci na Aruba di 39 aña di 
edad. 


Cuerpo di Polis a indica cu 
Recherche di Santa Cruz 
niun dia a stop di investiga 
y poco poco a haya sufici- 
ente informacion y prueba pa 
Ministerio Publico por duna 
orden pa detene e dos per- 


sona aki. 
“Un tremendo trabao di re- 
cherchenan di Santa Cruz cu 
a traha incansablemente pa 
pone man riba e sospechoso- 
nan. Cu esaki tambe Recher- 


che di Santa Cruz ta resolve 
e caso aki.” E comunicado a 
señala. 


Diadomingo 24 di december 
den oranan di anochi cu pa 


mas o menos 7or central di 
polis a haya e notificacion cu 
lo tabatin un hende homber 
benta abao band’i caminda. 


Polis a informa cu nan a des- 


pacha un patruya na e sitio y 
tambe a notifica ambulance. 


Na yegada di e patruya ta bin 
topa cu un hende homber cu 
no tabata duna señal di bida, 
ambulance tambe a presenta 
pero no por a haci nada mas. 


Ta pone e autoridadnan con- 
cerni na altura pa asina cum- 
insa un investigacion kico por 
a pasa cu e persona cu a ser 
haya sin bida. 


Pa 8:35 Dr. Texier a constata 
morto y na e momento ey no 
a haya ningun identificacion, 
kedando e caso bao investiga- 
cion. 


25 di december autoridadnan 
policial a informa cu e per- 
sona hende homber cu a ser 
haya diadomingo ultimo 24 
di december morto banda di 
caminda na Matividiri a ser 
identifica como Sergio Mad- 
uro di 44 aña di edad. 

Aruba Bank ta sostene Aruba Scholarship Foundation den nan mision 
pa brinda oportunidadnan educativo na hobennan 


Ayera mainta Aruba Bank 
a cera un acuerdo cu Aru- 
ba Scholarship Founda- 
tion pa asina contribui cu 
educacion y formacion di 
e futuro lidernan. 


Den cuadro di esaki, Edseline 
Leer – Semeleer, ken ta fungi 
como Head of Retail Bank- 
ing di Aruba Bank a expresa 
cu educacion ta e herment 
mas poderoso cu por usa pa 
cambia mundo. 


Pa medio di e partnership cu 
Aruba Scholarship Founda- 
tion nan ta prepara e caminda 
pa un futuro mas briyante pa 
e hobennan. 


Nan compromiso pa contri- 
bui cu un monto di 36.000 
florin pa e proximo 4 aña no 
ta solamente un aporte mon- 
etario manera Leer a splica, 
e ta demostra tambe e confi- 
ansa cu nan tin den e poten- 
cial di e hobennan y e futuro 
lidernan di e comunidad. 


“Danki na Aruba Scholarship 
Foundation tambe pa duna 
nos e oportunidad di forma 
parti di e tremendo programa 
aki y nos por yuda tambe na 
aporta y contribui cu educa- 
cion na nos hobennan”, Leer 
a bisa. 


Di su parti, Ramon Ras 
Head of Corporate & Plati- 
num Banking di Aruba Bank 
a comenta cu ayera Aruba 
Bank hunto cu Aruba Schol- 
arship Foundation a celebra 
un logro den envolvimento 
comunitario y apoyo pa edu- 
cacion marcando e comienso 
di un partnership promet- 
edor, segun el a afirma. 


Ademas a reitera cu e acu- 
erdo aki ta refleha nan dedi- 
cacion pa hubentud di Aruba 
reconociendo cu e progreso 
di e comunidad ta keda den 
educacion di e muchanan. 


“Nos ta honra di contribui na 
e causa aki sigurando cu bare- 
ranan financiero no ta impedi 
e soñonan y aspiracionnan di 
studiantenan hoben, na stu- 
diantenan cu lo beneficia di e 
beca aki, soña sin limite, traha 
duro y corda cu nos comuni- 
dad ta kere den bo, bo exito ta 


nos exito, danki na tur esnan 
involucra cu a haci pa e part- 
nership aki bira un realidad, 
hunto nos ta haciendo un 
diferencia den e bida di nos 
studiantenan y e futuro di 
Aruba,” Ras a sigura. 


E acuerdo, firma riba 1 di 
februari 2024, ta e compro- 
miso di Aruba Bank pa con- 
tribui cu 9.000 florin anu- 
almente durante e proximo 
cuater aña, cuminsando for di 
e aña academico 2024-2025 
te cu 2027-2028, pa financia 
“scholarship” pa e studian- 
tenan local. 


Lydia Emerencia ken ta sec- 
retaria di directiva di Aruba 
Scholarship Foundation a 
splica cu esaki ta un dona- 
cion hopi significativo pa nan 
como fundacion cu ta existi 
for di algun añanan caba y pa 
hopi tempo ta haciendo su 


esfuerso pa por yuda studian- 
tenan, particularmente esnan 
cu kier studia na Merca, yuda 
nan pa por haci esey finan- 
cieramente posibel. 


“Ccomo fundacion pa nos 
por logra e meta ey, nos ta 
depende totalmente di e bon 
boluntad di comunidad di 
Aruba, di individuonan pero 
tambe di companianan of or- 
ganisacionnan grandi manera 
Aruba Bank, pa e motibo ey 
den nomber di Aruba Schol- 
arship Foundation y nos stu- 
diantenan akinan nos ta ex- 
presa nos gratitud inmenso 
pa e gesto aki,” el a sigura. 


Ademas, Emerencia tambe a 
trece dilanti cu Aruba Schol- 
arship Foundation a haci un 
diferencia na Aruba pa loke ta 
trata e formacion di su cuadro 
profesional, durante di añan- 
an por medio di e beca. 


Maske ta un beca parcial, 
toch e ta haci e studio posibel 
pa hopi persona cu a bay afo 
studia na diferente pais y nan 
a bin back Aruba, tumando 
posicionnan hopi clave den 
comunidad. 


“Estudio ta importante y es- 
tudio academico ta impor- 
tante y necesario pa nos con- 
tribui pa nos por forma nos 
propio hendenan akinan na 
Aruba pa nan tuma e posi- 
cionnan di liderazgo den nos 
comunidad,” Emerencia a 
bisa. 


Aruba Scholarship Founda- 
tion ta un fundacion cu a 
lanta mas di 30 aña pasa door 
di ciudadanonan di Aruba cu 
a mira e necesidad pa apoya 
studiantenan di Aruba pa nan 
por bay studia den exterior, 


specificamente na Merca, pa 
motibo cu studionan ayan- 
an ta hopi caro y no semper 
alumnonan cu lo kier bay tin 
e medionan financiero. 


Ademas tin hopi studiante cu 
ta scoge pa studia na Merca y 
no Hulanda, debi na e carera 
cu nan ta preferi pa nan fu- 
turo. 


Eynan a lanta Aruba Scholar- 
ship Foundation cu e inten- 
cion pa acumula e fondonan 
necesario pa por yuda e stu- 
diantenan aki haci nan soño 
posibel di manera parcial, no 
totalmente pa motibo cu nan 
no tin e capacidad pa financia 
nan carera completamente, 
manera Emerencia a declara. 


Nan tin un sistema di screen- 
ing cu aspectonan social, 
unda studiantenan realmente 
por mustra e necesidad pa por 
bin na remarca pero tambe cu 
nan tin e motivacion y e ca- 
pacidad pa studia na univer- 
sidad cu un grado academico 
halto. 


“Kiermen nos mester ta sigur 
cu nan por tin e capacidad y e 
motivacion pa nan por logra 
esey.” 


Como directiva nan ta satis- 
fecho y orguyoso pa mira e 
resultado durante añanan ca- 
minda personanan cu a haci 
uso di Aruba Scholarship 
Foundation awendia tin posi- 
cionnan clave den comuni- 
dad tanto den sector publico 
como den sector priva y nan 
a hunga un papel importante 
den esey. 


Contribucion di Aruba Bank 
lo tuma lugar anualmente, 
contribuyendo directamente 
na e fondo di e fundacion, 
y asina segura cu e studian- 
tenan ricibi e sosten cu nan 
mester pa continua nan edu- 
cacion avansa. 


E colaboracion entre Aruba 
Bank y Aruba Scholarship 
Foundation ta realiza un 
compromiso cu futuro di e 
hobennan di Aruba. 

Kathy Paskel ta gana su caso contra minister Glenbert Croes 


A bira conoci e sentencia 
den e bezwaar entrega 
door di ex-director di DI- 
MAS, Kathy Paskel, con- 
tra e decision di minister 
Glenbert Croes pa nenga 
Paskel acceso na tur edi- 
ficio y propiedad di DI- 
MAS. 


Den un decision di dia 3 di 
mei 2023, cual ta e decision 
den disputa, Minister Glen- 
bert Croes a dicidi di nenga 
acceso inmediato na Kathy 
Paskel na tur sitio, edificio, 
tereno, vehiculo y ambiente 
digital di trabao di Depar- 
tartamento di Integracion, 
Maneho y Admision di Stra- 
nhero (DIMAS) pa un perio- 
do di tres luna. 
Paskel a entrega un keho con- 
tra esaki dia 2 di juni. 


Considerando e posicion di e 
partidonan 
Paskel no por djis acepta cu a 
nenga acceso y a bisa cu a im- 
pone esaki inhustamente. E 
no a comete ningun malcon- 
ducta, manera evidencia den 
e rapport di Departamento di 
Recurso Humano (DRH). 


Croes di su banda a basa e 
decision pa nenga acceso, en 
resumen, riba eventonan cu 
individual of colectivamente 
ta constitui malconducta cu a 
merece un investigacion dis- 
ciplinario. Croes a bisa cu a 
perde confiansa den Paskel, y 
cu un colaboracion fructifero 
ya no ta posible. 
E comportamentonan cu a 
describi, segun e sentencia di 
corte, ta relaciona na instruc- 
cion pa emiti declaracion di 
operacion di ley; pasa repre- 
sentacion legal na terceros; 
e caso di Sra. Ingri Juliana 


Ramirez Rodriguez; emision 
di VTA en conexion cu even- 
tonan cu a tuma lugar dia 
15 di april 2023; y un di dos 
valsheid in geschrifte. 


E caso aki tabata trata si e 
minister tabata hustifica pa 
nenga acceso di Paskel na es- 
tablecimento y areanan digi- 
tal di DIMAS. 


Hechonan 
Via decreto dia 16 di februari 
2007, Gobernador di Aruba a 
dicidi di nombra Paskel como 
director di DIMAS cu efecto 
dia 1 di juli 2006. 


Via decreto ministerial di 15 
di october 2021, e minister a 
establece e grupo di maneho 
DIMAS. Via decreto minis- 
terial di 10 di maart 2022, e 
minister a revoca e decreto 
aki. 


Via decreto ministerial di 15 
di maart 2022, e minister a 
dicidi di establece un Man- 
agement Team, encarga entre 
otro di supervisa e maneho 
general (diario) di DIMAS. A 
determina cu e maneho op- 
eracional diario di DIMAS lo 
ta responsable na e Manage- 
ment Team, cu tambe ta duna 
guia y conseho na DIMAS. E 
miembronan nombra den e 
Management Team ta Lirri- 
ane Frias, Edgar Arends, Jen- 
nifer Tromp, y Henry Baarh. 


Paskel a entrega un obhe- 
cion contra e veredictonan 
di 10 y 15 di maart 2022, y a 
rekeri alivio interino. Via un 
veredicto di corte a suspende 
e decretonan aki te cu por a 
tuma un decision riba e ob- 
hecion (bezwaar). 


Den un decision dia 3 di mei 
20223, e minister a dicidi 
di 
inmediatamente 
nenga 
Paskel acceso na tur edificio, 
tereno, vehiculo y ambiente 
digital di trabao di DIMAS pa 
un periodo di res luna. E de- 
cision ta duna como motibo 
varios “suceso” cu a conduci 
na e deterioro di confiansa cu 
mester existi entre e hefe di 
departamento y e minister, 
“cu ta haci cu cooperacion 
entre nos no ta posible mas.” 
Den esaki, e minister a men- 
ciona varios incidente. 
E prome tabata coresponden- 
cia entre DIMAS y e bufete 
di abogado contrata pa e 
minister, Wix Advocaten, cu 
a tuma lugar entre october y 
december 2022. Sinembargo, 
a nota cu tabata te maart 2023 
cu a ricibi confirmacion di e 
solicitud di e minister, sin cu 
a duna un clarificacion pa e 
tardansa. 


A menciona ademas cu e min- 
ister a duna instruccion pa 
cierto casonan wordo manda 
pa representacion legal na 
Wix Advocaten, incluyendo 
caso relaciona cu aplicacion di 
asilo. E minister a tuma e de- 
cision y a comunica esaki na 
Paskel. Sinembargo, Paskel 
“a consider’e necesario pa 
anula e decision di minister 
y no regarda su instruccion 
specifico,” y a nombra otro 
representantenan legal. Di 
esaki a manda copia na otro 
minister y director di DWJZ, 
“no solamente sin permiso di 
bo minister como autoridad 
competente pero tambe con- 
teniendo cantidad di eror.” 


E minister ta menciona tam- 
be cu despues di a ricibi re- 
portahe y keho tocante falta 


di respuesta pa aplicacionnan 
di permiso dia 13 di maart 
2023, a duna instruccion 
na Paskel pa catch up cu e 
maneho of procesamento di 
cierto aplicacionnan pa per- 
miso. El a bisa cu Paskel a 
duna un overview di tur apli- 
cacion cu a keda pega na dife- 
rente departamento of etapa 
di proceso di evaluacion, y a 
duna un analisis no solicita 
di e “motibonan” pakico e 
sistema a faya. Sinembargo, 
e no a cumpli cu e trabao pa 
catch up. 


Pa loke ta e caso di Ramirez 
Rodriguez, dia 20 di maart 
2023 a duna Paskel instruc- 
cion por escrito pa emiti un 
permiso temporal di residen- 
cia na Rodriguez, pendiente e 
resultado di e proceso di veri- 
ficacion na embahada Hu- 
landes na Colombia. Segun e 
minister, sin permiso, Paskel 
a dicidi di revoca e permiso 
temporal en cuestion. E min- 
ister ta considera esaki como 
algo cu ta mina su autoridad. 


Tocante e VTA pa eventonan 
cu a tuma lugar dia 15 di april 
2023, e minister a keda acerca 
pa un grupo di musico cu a 
bin Aruba pa un concierto. 
Despues a sali na cla cu or- 
ganisadornan di e concierto, 
den consulta cu DIMAs, a 
entrega aplicacion pa permiso 
pa e musiconan dia 5 di april 
2023. Nan a ricibi invoice pa 
e tarifanan aplicable dia 11 
di april 2023, y a paga nan 
e siguiente dia, 12 di april. 
Sinembargo, no a procesa 
e VTA y no a emiti nan (na 
tempo.) 


E ultimo problema cu Croes 
a menciona ta e acusacion di 
valsheid in geschrift. Esaki ta 
trata di un rapport cu Paskel 
a entrega contra e minister 
pa falsificacion, cual “inci- 
dentalmente no a conduci na 
proceso criminal di OM”, y 
Paskel a dicidi pa entrega un 
di dos keho di falsificacion 
contra e minister tocante un 
cantidad di VTA cu e minis- 
ter a emiti. Despues di esaki 
tabatin un investigacion lunas 
largo di OM cu en resumen 
no a revela nada otro cu e 
hecho cu e minister a actua 
den marco di su autoridad, 
“esaki tabata e ultimo gota pa 
mi,” segun Croes a bisa. 


Evaluacion 
Corte a enfatisa cu nenga ac- 
ceso ta un medida provisional 
cu tin como meta principal pa 
preveni interferencia cu un 
investigacion (disciplinario) 
riba posible iregularidadnan 


y tambe tin meta pa man- 
tene orden y paz dentro di e 
departamento. Pasobra e me- 
dida aki ta afecta e posicion 
legal di e ambtenaar en cues- 
tion y nan relacion cu cole- 
ganan, esaki mester ta lo mas 
limita posible y proporcional 
na e naturalesa y alcance di e 
investigacion. E decision pa 
impone e medida interino aki 
mester contene e base legal, 
e motibo precies, e momen- 
to di comienso y e duracion 
spera di e medida interino. 


Corte a nota cu e minister 
a determina e duracion di e 
nengamento di acceso im- 
poni riba e ambtenaar na tres 
luna. Segun ley estableci, un 
duracion rasonable pa nenga 
acceso ta seis siman cu e posi- 
bilidad di un extension. Den 
e caso aki, door di impone pa 
nenga acceso pa un duracion 
di tres luna directamente, 
loke ta implica un modo di 
suspension, e minister no a 
eherce su due diligence. 


Corte a considera cu for di 
e documentonan y e audi- 
encia, por conclui cu tabatin 
un investigacion riba repre- 
sentacion legal for di dentro 
di DIMAS, e funcionamento 
general di DIMAS y un in- 
vestigacion riba dos caso 
specifico. E resultadonan di 
e investigacion riba supuesto 
mal conducta ta documenta 
den un rapport di DRH cu 
fecha 31 di juli 2023. Ora 
a cuestion’e, e ambtenaar a 
declara na e audiencia cu DI- 
MAS ta trata un averahe di 
15mil aplicacion anualmente, 
di cual ta otorga entre 87% y 
90%, y cu tabatin un peak den 
aplicacion pa asilo na 2019. 
Un atraso a sucede pa motibo 
di falta di personal. 


E resultadonan di e inves- 
tigacion riba supuesto mal- 
conducta ta documenta den e 
rapport di DRH. Den e rap- 
port ta conclui cu Paskel no a 
comete ningun mal conducta 
cu ta hustifica un medida dis- 
ciplinario. Den opinion di e 
corte, pues no tabatin base 
pa impone e medida interino 
di nenga acceso riba Paskel, 
conduciendo na e anulacion 
di e decision aki. 


Decision 
Pues corte a dicidi cu ta sos- 
tene e obhecion di Paskel, ta 
anula e decision di e minis- 
ter pa nenga Paskel acceso na 
DIMAS, y a duna orden pa e 
minister paga e costonan le- 
gal di Paskel, calcula na Afl. 
1,400. 

Ningun hende riba ley... 
Cu regla igual pa tur... 


Mientras cu talvez no tabata spera un accion 
di Ministerio Publico mas den e caso di 
corupcion na Arubahuis, e siman aki a 
manece di forma diferente cu detencion di 
e ex-ministro plenipotenciario mes, como 
sospechoso principal den e caso yama 
‘Tulipan’. Esaki a sigui despues di e detencion 
reciente di e director suplente di Arubahuis 
den e mesun investigacion. 
Por ta cu tin hende ta puntra nan mes kico ta 
e motibo pa persigui e ex-ministro despues 
cu el a haya caba e sancion di gobernacion 
perdiendo su puesto como empleado publico, 
hasta tabatin caso den corte di su banda, 
refutando su retiro y perdiendo e caso ey. 
Esey tin su logica den e sentido cu e retiro no 
ta un castigo hudicial, sino e sancion imponi 
di banda di e empleador, den e caso aki Pais 
Aruba, pa incumplimento cu su obligacionnan 
como empleado publico. 
Di un banda ta bon cu finalmente a yega e 
momento pa Ministerio Publico haci su trabao, 
pero pa basta tempo cos no tabata mustra 
den e direccion aki. Na promer momento a 
tarda pa reconoce cu tabatin un problema na 
Arubahuis, despues – corectamente – a laga 
CAD haci un investigacion, pa seguidamente 
comete otro eror manteniendo e rapport 
secreto y no pasa esaki pa autoridadnan 
hudicial. A duna un comision gubernamental 
e tarea di analiza e situacion, loke a conduci na 
motibo pa actua. Despues a tuma lugar henter 
e proceso di actuacion disciplinario, como 
dunador di trabao, te na e caso di apelacion 
den corte. Nos no ta bisa cu accion di 
parti di oposicion politico a hunga un papel, 
pero e realidad ta cu despues di e denuncia 
haci – pa falta di accion di banda di gabinete, 
finalmente Ministerio Publico a actua, y esey 
ta unda nos ta awe. 
Mester ta claro cu, si nos contempla tur loke 
a sucede den secuencia cronologico durante 
ultimo añanan, esaki no por sirbi como un 
guion, un modelo pa maneha e tipo di caso 
aki. Esey seguramente no, pasobra den pasado, 
reciente y mas leu atras den pasado, a sa di 
maneha e asunto concerni di manera diferente. 
Ta mas cu visto cu tabatin un intento pa alarga 
e proceso, talvez cu e speranza cu e asunto 
por a keda limita na e aspecto di sancion di e 
dunador di trabao y sin persecucion hudicial. 
Un problema adicional cu a crea cu e forma 
di atende e caso, ta cu a duna inicialmente 
un trato special na e ex-ministro, dunando e 
impresion cu tin dos o mas set di regla, segun 
e importancia, politico o di otro indole, den e 
caso di e ambtenaar implica. Sin duda algun 
awor lo por bisa, di banda di e gabinete, cu a 
actua y cu e resultadonan ta proba esey. Nos 
lo keda mustra sin embargo riba e obvio falta 


di diligencia, cu segun nos opinion tin di haci 
cu e ‘embarassment’ di e momento pasobra 
ta trata – atrobe - di un miembro prominente 
di e partido grandi den actual coalicion. Pero 
hustamente pa e tipo di vacilacion den un caso 
asina ta laga e momento bay perdi pa demostra 
cu tin un solo husticia pa tur hende. Y cu tin 
motibo pa demostra esaki nos por mira na 
cierto sucesonan den ultimo añanan, unda 
no necesariamente tabata gobierno cu a faya, 
sino otro entidad (semi)gubernamental y e 
propio Ministerio Publico. Nos ta menciona 
aki, no pa promer biaha, e caso di fraude cu 
e Paptestnan na Laboratorio na Hospital, 
unda tabata existi un falta di animo pa haci e 
trabao obligatorio den e caso aki. Na promer 
instante Ministerio Publico no tabata kier a 
actua, o en todo caso tabata duna e impresion 
ey, pasobra “no a ricibi ningun denuncia”. Un 
argumento un poco straño pasobra den e caso 
“Ibis” procurador general a señala cu e caso a 
cuminza cu cierto indicacion riba medionan 
social riba internet... Ministerio Publico ta 
lesa corant ora ta conveni so? Finalmente e 
instancianan concerni a haci denuncia, y e 
asunto e yega te eynanan..., no a tende nada 
mas, contal cu e dos sospechosonan por a 
bandona Aruba, sin ni un dia a duna cuenta 
tocante e proceso aki. 
Naturalmente, por puntra awor kico ta e 
proposito di trece tur esaki dilanti? Nos por 
constata na promer lugar cu tabatin cambio 
positivo den actuacion di Ministerio Publico 
den ultimo añanan, y cu ki resultado: seis (6) 
caso contra funcionario halto di ken cinco 
tabata ministro, desde e momento cu e promer 
caso contra e ex-ministro encarga cu labor a 
cuminza na 2016. Como pais nos ta casi ‘score’ 
un caso ministerial pa cada aña. Nos ta bisa 
esaki pa ridiculiza nos gobernacion? No, pero 
ta importante pa remedia algo cu ta bay mas 
leu cu djis atende e casonan individual manera 
nan ta sucede y laga e asunto te ey. Esaki ta 
e momento pa haci algun cos sumamente 
importante. Por ehemplo: tin keto bay fayo 
considerable den administracion financiero 
na varios lugar den gobernacion, Arubahuis 
lo no ta e unico ehemplo. Mehora y impone 
un control severo pa un y tur ta obligacion 
di cualkier gobierno, unda no tin lugar pa 
faboritismo di ningun color (politico). E 
actitud vacilante cu gobierno a tuma den e 
caso na Arubahuis ta mustra riba un falta di 
voluntad pa tuma e caminda corecto, y ademas 
informa comunidad di kico ta pasando. Nos ta 
keda confronta cu propaganda ora gobierno ta 
haya esey apropia, pero den practica no ta usa e 
ehemplonan na man pa proba cu tin ley y regla 
uniforme pa tur. 

Minister di Finanzas a reuni cu compania di rating, Standard & Poor’s 


Fin di maart por spera resultado di e evaluacion 


Aruba ta prepara pa subi 
mercado internacional di 
capital y pa e motibo aki 
minister di Finanzas, Xio- 
mara Maduro ta reuni den 
e dianan aki cu compani- 
anan di rating pa asina por 
ricibi e evaluacion finan- 
ciero y economico necesa- 


rio di e credibilidad finan- 
ciero di nos Pais. 


Siman pasa Minister Maduro 
hunto cu e ekipo di Departa- 
mento di Finansa a reuni cu 
ehecutivonan di Standard & 
Poor’s (S&P) riba e evalu- 
acion di nos Pais su situa- 


cion financiero y economico. 
Tabata un bon reunion den 
cual a repasa informacion 
economico mas reciente, e 
resultado di e ehecucion di 
presupuesto y cambionan fis- 
cal, maneho di debe y a repa- 
sa e trabounan cu ta tumando 
luga den cuadro di e Land- 


spakket acorda cu Hulanda. 
A prima vista, S&P ta satis- 
fecho pa mira e pasonan cu 
a wordo tuma pa asina Aruba 
por a recupera di e pandemia 
y desicionan cu ta concretisa 
awo den stabilidad financiero 
pa Aruba cu ta yuda mantene 
y crece e credibilidad finan- 
ciero di nos Pais. 


Minister Maduro ta gradici 
tur stakeholders pa nan in- 
put balioso pa e evaluacion di 
Aruba y ta gradici e team di 
S&P pa nan trabou dedica y 
nan bon cooperacion di sem- 
per pa Aruba. Fin di maart 
por spera e resultado di e 
evaluacion. 


Minister Rocco Tjon a reuni cu alto mando di polis 
Trabao riba warda di Polis na Savaneta ta inicia otro siman 


Diamars, Minister di Hus- 
ticia y Asuntonan Social 
sr. Rocco Tjon a bishita 
Cuerpo Policial di Aruba 
na Macuarima, caminda 
a hiba un dialogo cu Ko- 
rps Management Team 
(KMT). A ricibi un pre- 
sentacion pa loke ta e 
evaluacion di carnaval, 


manera ta conoci Cuer- 
po Policial a haci un tre- 
mendo trabou e luna tras 
di lomba y e weekend cu a 
pasa, caminda a logra mira 
cu orden publico a wordo 
garantisa pa ambos par- 
ticipantenan y mirones. 


Durante e reunion aki, a wak 


y recapitula tur e pasonan cu 
ya caba a wordo tuma pa loke 
ta inversionnan pa cu Cuerpo 
Policial. Asina a toca e time- 
line pa loke ta uniform no- 
bonan cu ta muy pronto lo ta 
yegando Aruba, pero tambe e 
portofoons y e autonan nobo 
cu ta na caminda. Banda di 
esaki a wak e desaroyo di e 


diferente inversionnan infra- 
structural, segun planifica- 
cion, e trabounan pa loke ta e 
warda di Polis di Savaneta lo 
inicia otro siman. E Opera- 
tion Command Center, e tra- 
bou aki lo wordo entrega na 
april y e Family Justice Cen- 
ter lo keda cla na juni. 


Na mes momento a wak 
tambe e inversionnan cu lo 
bay wordo haci pa aña 2025 
pa loke ta e partinan infra- 
structural, tecnologico y in- 
novativo y mas. Ademas di 
esaki, a ricibi feedback tambe 
tocante e reorganisacion cu 


ta den pleno ehecucion. Un 
reorganisacion cu ta bay haci 
e organisacion di Cuerpo 
Policial di Aruba, uno mucho 
mas dinamico y asina brinda 
mas perspectiva pa tur e co- 
leganan cu ta forma parti di 
Cuerpo Policial di Aruba. 
Un 
reunion 
sumamente 
positivo, den bon ambiente, 
caminda a scucha feedback y 
a comparti ideanan y dialogo 
cu Alto Mando di Polis. Un 
pabien grandi y un danki na 
henter Cuerpo Policial pa 
e bon trabou cu nan a haci 
durante e temporada tras di 
lomba. 

Hulanda: 
No tin cuido adecua pa bomberonan cu PTSD 


(NLTimes)—Hulanda no 
ta provee cuido adecua 
pa bomberonan cu post- 
traumatic stress disorder 
(PTSD) como un resulta 
di e trauma cu nan ta sufri 
durante nan carera, Zem- 
bla ta reporta despues di 
conduci 
investigacion. 
Bomberonan mester bus- 
ca ayudo nan mes of brin- 
ga nan empleadornan den 
corte pa ayudo. 


Segun cifranan oficial, sola- 


mente un par bombero Hu- 
landes tin PTSD. Sinembar- 
go, investigacion internacio- 
nal ta indica cu e cantidad di 
berdad por ta cerca di 1,500. 


Desde 2006, e departamento 
di bombero tambe ta respon- 
de na resucitacion pasobra 
e tin un tempo di respuesta 
mas cortico cu ambulance. 
Zembla a descubri cu e briga- 
da di candela actualmente ta 
conduci mayoria resucitacion 
compara cu tur servicio di 
emergencia. 


Na Amsterdam y Rotterdam 
so, bomberonan a conduci 
casi 2,000 resucitacion aña 
pasa. Esey ta inclui babynan 


y muchanan chikito. Den 
aproximadamente 80% di re- 
sucitacion, e victima ta muri. 


Actualmente, mayoria di e 25 
region di seguridad Hulandes 
no tin un bista den e cantidad 
di bomberonan cu PTSD 
den nan brigada. E excepcion 
ta na Amsterdam Amstelland, 
cual a lansa un “areglo di 
lenidad” temporal pa hende 
cu PTSD den 2022 pa asina e 
bomberonan aki no enfrenta 
recorte di salario. Segun hefe 


di brigada di candela na Am- 
sterdam, Tijs van Lieshout, 
43 bombero a registra pa e 
skema ey. 


Noordoost-Gelderland 
y 
Twente ambos a conta Zem- 
bla cu nan sa di tres caso, y 
Friesland a bisa cu el a referi 
13 bombero cu posibel sin- 
toma di PTSD pa ayudo du- 
rante e dos añanan cu a pasa. 
Haagland a conta shete po- 
sibel caso durante e ultimo 
cinco aña. 


Puerto Rico ta enreda den un discusion pisa tocante vacuna y tapaboca 


(AP)—Un 
debate 
pisa 
tocante salud publico y 
derechonan personal tin 
Puerto Rico den tension 
e siman aki, intensifican- 
do diaranson ora legisla- 
donan a pleita cu exper- 
tonan medico. 


E debate a cuminsa e luna aki 
despues cu e administrado di 
e Cas di Representativonan 
na Puerto Rico a anuncia e 
uzo mandatorio di tapaboca, 
siguiendo varios caso di Co- 
vid-19 reporta den e edificio 
di Capitol. 


Un legislado conservativo, 
Lisie Burgos, a nenga di bisti 
tapaboca y a ser kita for di e 
audiencia siman pasa, cual 
a caus’e pa entrega un caso 
dialuna cu ainda mester ser 
resolve. Despues un hues a 
ordena cu, mientras, e Cas 
di Representativo di e isla no 
mester “prohibi, preveni of 
interveni” cu e derechonan 
di Burgos pa atende reunion- 
nan. 


Hopi a rabia cu e huicio, no- 
tando cu e isla di 2.3 miyon 
hende ta reportando aproxi- 
madamente 1,100 caso di 
Covid-19 tur dia, cu casi 25% 
di test dunando un resultado 
positivo. Na november aña 
pasa, e gobierno di Puerto 
Rico tambe a declara un epi- 
demia di griep. 


Varios ora despues di e huicio 
dialuna, e presidente di e Cas 
di Representativonan a de- 


clara un estado di emergen- 
cia y a anuncia cu tur sesion 
lo mester tuma luga virtual- 
mente te cu fin di februari. E 
senado di Puerto Rico a bisa 
cu e no ta considerando me- 
didanan similar. 
Mientras representantenan a 
reuni tras di nan computer 
e siman aki, nan a aborda 
un presupuesto cu lo elim- 
ina rekisitonan di vacuna pa 
muchanan di scol mas jong 
cu 5 aña, un propuesta cu a 
sigui inflama e debate an- 
dante. 


Diaranson, expertonan medi- 
co a condena e legislacion. “E 
legislacion aki, basicamente 
ta hinca e estado den un cori- 
ente ideologico anti-ciencia 
cu a garna siguidonan den 
cual a ser describi como un 
era nobo di oscurantismo,” 
segun Dr. Carlos Díaz Vélez, 
presidente di e Asociacion di 
Ciruhano na Puerto Rico. 


Otro dokternan a testifica to- 
cante e seguridad y necesidad 
pa vacuna. Waleska Crespo, 
presidente di un asociacion 
di scolnan secundario y uni- 
versidadnan priva, a echo nan 
preocupacionnan. “Ta gobi- 
erno mester proteha e dere- 
cho fundamental pa salud,” 
el a bisa. 


E legislacion a ser entrega 
pa Burgos, miembro di un 
partido conservativo chikito, 
y cuatro otro legislado cu ta 
representa e dos partido po- 
litico mas grandi na Puerto 
Rico. Nan ta argumenta cu 
mayornan cu no ta kere den 
vacunacion pa motibonan 
religioso of otro mester haya 
exempcion. 


Apoyando e legislacion tabata 
Carlos Pérez Toro, un pastor 
catolico cu a papia durante e 
audiencia diaranson. “E falta 
di duna mayornan informa- 


cion, pa asina nan ta esun cu 
ta dicidi na final kico ta miho 
pa nan yiunan, a resulta den 
decisionnan di gobierno riba 
vacunacionnan obligatorio cu 
frecuentemente tabata basa 


riba e necesidad pa proteha 
e comunidad escolar for di 
malesanan contagioso,” el a 
bisa. 
E audiencianan tocante e leg- 
islacion ta andante, cu varios 


legislado primintiendo pa 
bringa e aprobacion como 
tambe e caso pendiente pa 
Burgos rechasando e rekisito 
pa uza tapaboca. 

Partido Nashonal di Pueblo (PNP): 
Bodycam pa oficialnan di polis ta sigura mas transparencia 


(CuraçaoChronicle) - Par- 
tido Nashonal di Pueblo 
(PNP) ta boga pa oficial- 
nan di polis haci uso di bo- 
dycam pa aumenta trans- 
parencia, particularmente 
durante operacionnan di 
polis na eventonan mane- 
ra carnaval. 


Parlamentario miembro di 
partido PNP, Sheldry Os- 
epa, a trece dilanti e sugeren- 
cia aki den un carta cu algun 
preguntanan cu a manda na 
Minister di Husticia Shalten 


Hato (MFK). Segun e cor- 
ant di atardi, tin un aumento 
den agresion entre e ciu- 
dadanonan y miembronan 
di cuerpo policial. Adiciona- 
lmente, e ciudadanonan lo 
por beneficia mirando cu e 
conocemento cu tin ekipo di 
grabacion presente por causa 
menos incidente di violencia 
tanto di parti di e ciudadano 
como e oficial. 


Osepa su preguntanan tam- 
be a primeramente enfoca 
riba gobierno. Entre otro, e 


preguntanan a enfoca riba e 
duda si gobierno ta altanto di 
e bentahanan cu un bodycam 
por trece y si e implemen- 
tacion di esaki ya caba ta bao 
consideracion. 


Esaki lo por yuda determina 
si gobierno ya caba tabatin 
esaki na mesa of den bista. 
En todo caso, te ainda mes- 
ter mira si gobierno lo tende 
di PNP su idea y contesta of 
implementa esaki of no. 


Escasez di webo na Corsou a causa di 
aumento den turismo y produccion reduci 


(CuraçaoChronicle) - E 
crecemento di turismo na 
Corsou y un disminucion 
den e produccion di webo 
a resulta den un escasez 
significante di webo riba e 
isla. Hotelnan local y res- 
taurantnan ta experien- 
ciando un aumento, cual 
ta treciendo un demanda 
cu no por ser cumpli cu e 
stock actual. 


E problema aki ta ser em- 
peora pa e reduccion den 
produccion di webo local. 
Informacion inicialmente a 
señala na e condicionnan di 
clima como e causa princi- 
pal, ademas di e ola di calor 


cu a afecta e isla cual a causa 
e fayecimento di hopi galiña 
y awo esaki ta suplementa cu 
un splicacion hopi mas com- 
prensivo. 


Un di dos opinion for di un 
criado di galiña y productor 
di webo a indica cu tin un 
disminucion en general di 
produccion di webo. E cau- 
sanan pa e reduccion aki te 
ainda no ta cla. 


E aumento den turismo di 
Corsou, cu hotelnan nobo y 
negoshinan di hospitalidad 
habriendo, e impacto ta di- 
recto riba e mercado local di 
webo. Cumpradonan tradi- 


cional manera supermarket, 
tiendanan y panaderianan 
tambe ta sinti e efecto di e es- 
casez aki. 


E problema ta cu e escasez 
di webo ta birando cada bi- 
aha pio, specialmente den e 
industria di hospitalidad cu 
ta depende riba webo pa nan 
servicionan di desayuno. E 
mercado di Corsou, cual ta 
usa un averahe di 100,000 
webo pa dia basa riba figu- 
ranan di algun aña atras, awo 
ta experienciando un cambio 
unda actividad di turista y 
produccion di webo reduci ta 
strobando e balans. 


Miembro di Parlamento Hulandes ta haci pregunta tocante cuido di 
salud pa indocumentadonan na Aruba, Corsou y Sint Maarten 


(CuraçaoChronicle) 
- 
Marieke Koekoek, Par- 
lamentario Hulandes pa 
e partido politico Volt, a 
entrega preguntanan na 
e Secretarionan di Es- 
tado di Salud, Bienestar y 
Deporte, Interior y Rela- 
cionnan di Reino tocante 
acceso na cuido di salud 
pa 
indocumentadonan 
na Aruba, Corsou y Sint 
Maarten. 


E preguntanan aki entrega 
dia 12 di februari tin e meta 
di mehora e situacion pa re- 
fugiadonan y indocumenta- 
donan den e 3 paisnan cu ta 
parti di e Reino. 


Den su prome pregunta, 
Koekoek ta referi na e repor- 
tahe di progreso di october 
ultimo, despues di un mo- 
tion adopta cual ta pidi pa 


e gobierno Hulandes tuma 
parti den e dialogo cu e or- 
ganisacionnan cu no ta gu- 
bernamental 
manera 
Sala 
pa Tur, Venez y Fundashon 
Bos di Hubentut. E parla- 
mentario kier sa na ki nivel e 


discusionnan a tuma luga cu 
e organisacionnan aki dentro 
di e cuadro di e mocion men- 
ciona. 


E di dos pregunta ta enfoca 
riba e esfuersonan pa loke ta 


trata cuido di salud y protec- 
cion di menornan indocu- 
menta y con e asistencia tec- 
nico di Hulanda ta alinea cu 
esaki. Esaki ta enfatisa e im- 
portancia di acceso na cuido 
di salud pa e grupo vulnera- 


bel aki. 
Miembro di parlamento Hu- 
landes a sugeri organisa un 
forma structural pa e organi- 
sacionnan local involucra nan 
mes dentro di e ‘Four-Coun- 
try Healthcare Consultation’. 
E proposicion aki ta recon- 
oce e rol crucial cu organi- 
sacionnan di sociedad civil ta 
hunga ora di provee cuido na 
individuonan y refugiadonan 
indocumenta. 


Por ultimo, Koekoek a trece 
atencion na e accesibilidad 
y disponibilidad di medica- 
mento pa HIV y otro male- 
sanan contagioso dentro di 
e cuadro di cuido di salud 
na Aruba, Corsou y Sint 
Maarten. E pregunta aki ta 
enfatisa e necesidad pa haci 
cuido di salud pa individu- 
onan indocumenta mas in- 
clusivo y accesibel. 

Awo VVD ta dispuesto pa forma parti di proximo Gabinete 


(NLTimes)—VVD ta pre- 
para pa participa den 
un gabinete extra-parla- 
mentario, segun lider di 
partido Dilan Yesilgöz a 
bisa den un debate parla- 
mentario tocante e caida 
di e discusionnan di for- 
macion. Pa varios luna, e 
partido a insisti cu lo mas 
hopi cu e lo haci ta ofrece 
apoyo tacito na un gabi- 
nete 
centro-derechista. 
“Pa kibra e punto morto, 
mi lo bay dilanti, y mi ta 
puntra Sr. Omtzigt pa 
haci mescos,” Yesilgöz a 
bisa ayera, segun NOS ta 
reporta. 


E ronda previa di discusion- 
nan di formacion entre PVV, 
VVD, NSC y BBB a cay si- 
man pasa ora Pieter Omtzigt 
y su partido a retira diripiente. 
El a bisa cu un falta di infor- 
macion tocante e finanzas di 
gobierno tabata e motibo pa 


su retiro. Den su ultimo rap- 
port riba e negociacionnan, 
lider di formacion Ronald 
Plasterk a bisa cu un gabinete 
mayoria di PVV, VVD, NSC 
y BBB ta parce imposibel 
na e etapa aki, pero e tabatin 
speransa tocante cooperacion 
den futuro entre e partidonan 
aki. E rapport a ser discuti 
den Tweede Kamer ayera. 


The previous round of for- 
mation talks between the 
PVV, VVD, NSC, and BBB 
collapsed last week when Pi- 
eter Omtzigt and his NSC 
suddenly 
withdrew. 
He 
claimed a lack of informa- 
tion about the government 
finances was the reason for 
the withdrawal. In his final 
report on the negotiations, 
formation 
leader 
Ronald 
Plasterk said that a majority 
Cabinet of PVV, VVD, NSC, 
and BBB seemed impossible 
at this stage, but he was hope- 


ful about future cooperation 
between these parties. That 
report is up for debate in the 
Tweede Kamer today. 


Yesilgöz a bisa cu e tabata dis- 
puesto pa papia tocante un 
gabinete extra-parlamentario, 
pero solamente cu partici- 
pacion igual for di tur cu- 
atro partido envolvi den e 
fasenan previa di formacion. 


El a yam’e un “stap dilanti” 
pa kibra e punto morto re- 
sultando for di e retiro di 
NSC. Sin e cooperacion di 
NSC, un gabinete di mayoria 
centro-derechista ta parce in- 
alcansabel. 


Un gabinete extra-parlamen- 
tario generalmente ta basa 
riba un “programa di gobier- 
no” cu e metanan general cu 


e gabinete kier logra en bes 
di un “acuerdo di coalicion,” 
cual ta contene plannan con- 
creto pa e termino di gobi- 
erno. E ta mas hala for di 
parlamento den e sentido cu 
e fraccionnan parlamentario 
no ta envolvi den e proceso di 
formacion, y tin menos pre- 
sion riba parlamentarionan 
pa apoya propuestanan di go- 
bierno. E tipo di gabinete aki 
tambe por tin ministernan for 
di partidonan den oposicion. 


VVD no ta bayendo bon en- 
tre su votadonan desde e 
eleccion parlamentario den 
november aña pasa. Mas cu 
mita di votadonan di VVD 
(53%) a conta I&O Research 
cu nan ta arepenti di no vota 
pa un otro partido, y aprecio 
pa Yesilgöz mes a cay signifi- 
cantemente. Den october, 
votadonan a duna e ex-lider 
di VVD un punto averahe di 
6.4. Awo e ta na 5.1. 


Mas cu 30 pais ta firma 
acuerdo nobo di crimen di 
guera na Den Haag 


(NLTimes)—32 pais a firma 
e Ljubljana nobo—e trato di 
Den Haag contra crimen- 
nan di guera internacional. 
Cu esaki e lo ta mas facil 
pa paisnan traha hunto pa 
e buskeda, persecucion y 
extradicion di esnan acusa 
di genocidio, crimennan di 
guera y crimennan contra 
humanidad. 


E intencion ta cu crimennan 
asina no por keda sin ta castiga 
mas. “E lucha contra impuni- 
dad ta esencial pa paz, stabilidad, 
husticia y e regla di ley,” e trato 
ta bisa. 


Secretaria di estado van der Burg 
a firma den nomber di Hulanda. 
E gobierno Hulandes tin un 
convencion halto riba e listanan 
di prioridadnan pa añas y a tuma 
e iniciativa den 2011 por me- 
dio di crea un trato cu Belgica y 
Slovenia. Segun van der Burg, e 
areglonan actual riba asistencia 
legal y extradiccion tabata “in- 
completo y anticua”, y p’esey 
un acuerdo nobo y mas efectivo 
tabata necesario. Paisnan mes- 
ter traha hunto pa sigura cu “e 
crimennan di humanidad mas 
cruel no ta keda sin ta castiga.” 
E responsabilidad di persigui 
e perpetradorsnan lo keda cu e 


cortenan nacional. 


Silvia Fernández de Gurmendi 
di Argentina, presidente di e 
conferencia, a bisa cu e trato 
mester ser mira como un “tool- 
box practico” pa fiscalnan. El a 
bisa cu e acuerdonan ta comple- 
menta e Corte Internacional di 
Crimen en bes di reemplas’e. e 
por preveni, por ehempel, un 
crimen di ser cometi den un 
pais, e victima bibando den un 
otro, y e perpetrador bibando 
den un tercer pais como un 
problema. E ora e por ta nec- 
esario pa paisnan traha hunto 
pa intercambia evidencia. Esaki 
no tabata facil den pasado, pero 
e mester bay mas miho cuminsa 
awo. 


Casi 80 pais a acorda riba e con- 
tenido di e trato na mei aña pasa, 
cual awo ta ser firma ceremoni- 
almente pa un grupo di 32 pais. 
E resto di e paisnan no a ser rep- 
resenta na Den Haag y lo firma 
riba un otro fecha. Entre esnan 
cua firma tabata paisnan for di e 
Union Europeo, Ucrania y Bri- 
tania. Merca, Rusia y China no 
ta firmando e trato. Fernández 
ta satisfecho cu e cantidad di pais 
cua firma awo pero ta spera cu 
hopi mas pais lo participa tambe. 

Crisis di inseguridad na Peru cu confiscacion di mas di 
340.000 arma di candela 


(Infobae) – Na Peru, ta 
calcula cu mas di 340.000 
arma di candela no ta 
registra 
oficialmente, 
un hecho cu ta pone di 
manifiesto e creciente de- 
safionan den materia di 
siguridad pa stop e circu- 
lacion ilegal di armanan 
na e pais. 


E cifra a ser duna pa Victor 
Manuel Quinteros, ex-ger- 
ente di politica di Superin- 
tendencia Nacional di Con- 
trol di Servicionan di Sigu- 
ridad, Armanan, Municion y 
Explosivo di uso civil (SU- 
CAMEC), loke ta reafirma e 
aumento basta significativo 
segun calculacionnan. 


Na 2017, Smalls Arms Sur- 
vey –fuente di informacion 
publico principal riba tur as- 
pecto relaciona cu armanan 
chikito y violencia arma- ta- 
bata calcula cu tabata existi 
aproximadamente 
267.000 
arma sin registro na teritorio 
Peruano, un cifra cu, segun 
Quinteros ta indica, a experi- 


menta un aumento consid- 
erabel na 2024. 


Estado Peruano ta enfrenta 
un crecemento di ilegalidad 
mas di shete aña despues 
di implementacion di Ley 
30299, conoci como Ley di 
Armanan di Candela, muni- 
cion, explosivo, klapchi y ma- 
terial relaciona cu uso civil. 
E problematica aki ta traduci 
den e aumento y desvio di 
armamento pa actividadnan 
delincuencial, complicando 
e crisis di siguridad na e pais. 


Di esey, specialistanan como 
Quintero ta enfatisa den ur- 
gencia di atende e problema 
aki debi na aumento di in- 
siguridad. 


E panorama alarmante aki ta 
evidencia no solamente pa 
circulacion di pistol y revolv- 
er sino tambe cu presencia di 
fusil AR-15, armanan di largo 
alcance y potencia eleva di 
candela cu a haya nan camin- 
da den sector di mineria ile- 
gal y den gruponan di crimen 
organisa di Peru y Ecuador. 


Asina mes, a informa cu for di 
2021, e importacion di fusil 
AR-15 ta bin experimentan- 
do un aumento exponencial, 
contando casi 2.000 unidad. 


Tambe ta detaya cu perso- 
nanan a adkiri cantidadnan 
grandi di e armanan aki, cu 
registro di comprasnan cu ta 
for di 32 unidad bay ariba, cu 
excuus di uso individual pa 
deporte of caza. E cifranan aki 
ta sugeri un uso potencial cu 
ta bay mas leu cu recreacion, 
lagando riba mesa dudanan 


serio tocante e destino final di 
e armanan aki y nan impacto 
den siguridad publico. 
Di acuerdo cu un investiga- 
cion reciente, forsanan di sig- 
uridad na frontera cu Peru ta 
enfrenta diferente dificultad 
pa descubri e rednan di apoyo 
logistico di organisacionnan 
criminal. 


Pa e motibo ey, Hugo Espin 
ken ta un experto den ma- 
teria, a señala cu ni Ehercito 
di Peru ni Polis Nacional a 
logra haya e origen efectivo 
cu por permiti corta e cadena 
di suministro ilegal di e gru- 
ponan aki, cu nan metodo 
emplea pa transporta arma- 
mento ta diferente y pa hopi 
biaha ta conta cu apoyo di co- 
munidadnan local. 
Por ehemplo, ta comun cu 
nan ta sconde cargamento 
ilegal 
entre 
productonan 
manera frutanan of berdura, 
un proceso cu ta pone mas 
dificil e labor pa autoridad- 
nan di por haya y captura e 
armanan. 


Mexico: Reformanan di presidente critica como oportunismo electoral 


(France24) – Presidente di 
Mexico, Andres Manuel 
Lopez Obrador, a manda 
un pakete di 20 reforma 
na Camara Baha pa nan 
analisis, debate y posibel 
aprobacion, cu iniciativa- 
nan cu ta abarca diferente 
area como electoral, lab- 
oral, sistema hudicial, en- 
tre otro. 


Te awor, e iniciativanan a ser 
reparti den e diferente comis- 
ion legislativo pa diputadonan 
por revisa nan y discuti nan 
viabilidad. E caminda ta bay 
ta largo, ya cu actualmente 
e partido oficialista Morena 
y su partidonan aliado no 
ta conta cu e mayoria nec- 
esario den ambos camara di 
Congreso pa aproba nan sin 
necesidad di negocia cu par- 
tidonan opositor. 


E proposicion ta bisto pa 
analistanan como un wega 
politico y mediatico di e 
presidente Lopez Obrador 
faltando ocho luna pa e laga 
e presidencia, den pleno aña 
electoral y faltando un luna 
pa campañanan cuminsa, na 
unda e candidato oficialista, 
Claudia Sheinbaum, ta bay 
competi cu opositor Xóchitl 
Gálvez pa wak ken ta bay bira 
Presidente di Republica. 


Ademas e pakete di inicia- 
tivanan ta yega memey di 
acusacionnan pa supuesto fi- 
nanciamento na su campaña 
presidencial di 2006 di parti 
di Cartel di Sinaloa. 


“E reformanan cu mi ta 
propone ta busca establece 
derechonan constitucional y 
fortalece idealnan y principi- 
onan relaciona cu human- 
ismo, husticia, honestidad, 
austeridad y democracia cu 
nos a postula y hiba den prac- 
tica for di origen di e move- 
mento actual di transforma- 


cion nacional,” e presidente a 
bisa ora a entrega e pakete di 
reformanan na Constitucion. 


E contenido di e iniciativa- 
nan ta varia, ta resalta enfoke 
den debilitamiento di insti- 
tucionnan publico, ya cu ta 
plantia elimina organismo- 
nan autonomo, manera Insti- 
tuto Nacional di Transparen- 
cia, Acceso na Informacion y 
Proteccion di Datonan Per- 
sonal (INAI). 


Den materia electoral kier 
reduci e gastonan di elec- 
cionnan, pa solamente lo ta 


necesario 30% di participa- 
cion den un consulta popular 
pa ta vinculante y disminui 
e nomina legislativo, cu 300 
diputado y no 500 manera ta 
awor, senadornan ta bay pasa 
di 120 pa 64. 


Tambe ta plantia reforma e 
sistema hudicial cu huesnan, 
magistradonan y ministernan 
lo ser eligi cu voto popular y 
no cu concursonan publico 
manera ta ser haci cu apoyo 
di Congreso pa eligi e miho 
perfil. 


Esaki a causa criticanan door 


di organisacionnan manera 
International Chamber Of 
Commerce Mexico, ken den 
un comunicado a adverti cu 
algun reformanan ta vulnera 
e institucionnan responsabel 
pa combati corupcion. 
Den un intento pa purba 
elimina e marcanan di su an- 
tecesornan, presidente Lopez 
Obrador ta propone elimina 
e reformanan na sistema di 
pension cu a ser aproba na 
1997 y 2007 pa ex-presi- 
dentenan Ernesto Zedillo y 
Felipe Calderón, respectiva- 
mente, cu e obhetivo cu tur 
Mexicano por haya na un 
pension digno. 


E pakete di reformanan a ser 
celebra pa su siguidonan, ken 
ta destaca e corte social di 
iniciativanan, asina como e 
atencion pa sector vulnera- 
bel, na mesun tempo a ser 
critica pa oposicion y anal- 
istanan, nan ta considera cu 
e anuncio no tabata oportuno 
mirando cu ta den bispo di 
eleccion, ademas ta pone den 
tela di huicio e viabilidad di 
e proposicionnan y ta destaca 
cu no ta respeta e division 
di podernan debi cu ta me- 
tiendo den tareanan cu ta di 
Poder Hudicial y Poder Leg- 
islativo. 

Argentina: Milei ta responde Kirchner su critica riba e plan economico 


(infobae) – Javier Milei a 
responde Cristina Kirch- 
ner, ken ayera a publica 
un carta di 33 pagina cu 
critica pisa contra e presi- 
dente Argentino y e mod- 
elo economico y social cu 
La Libertad Avanza ta im- 
pulsando for di Cas Ros. 


Principalmente, e hefe di 
Estado a haci referencia na e 
cuestionamento di e modelo 
eligi pa combati inflacion y a 
punta directamente contra e 


argumentonan di e ex-vice- 
presidente, cualificando nan 
di “un precariedad concep- 
cual grocero.” 
“Economia no ta un cien- 
cia exacto, cu nos ta usa 
matematica no ta duna credi- 
to pa consider’e un ciencia 
exacto. Si bo stop di emiti, 
tardi of trempan bo ta bay 
extermina e inflacion. Pa 
mas cu Cristina Kirchner no 
gusta, inflacion semper ta un 
fenomeno monetario cu ta 
genera pa a oferta excesivo di 
placa,” e mandatario a bisa. 
Segun analisis di Milei: “Tur 
Argentino di bon a compro- 


nde cu no por ta biba riba 
bo recursonan. Hende ta 
compronde cu mester haci 
un ahuste. E tema central 
ta ken ta paga. Anos ta di- 
cidi pa politica paga. Ta bon 
cu Congreso a anota. Tur a 
vota e DNU pero cu mi tin 
un problema: cu mi a toca e 
tongonan di politica. Hende 
sa cu ta bibando riba e posibi- 
lidadnan y cu mester haci un 
esfuerso. Ora nos pone den 
ekilibrio e economia, ami no 
ta bay aumenta gasto.” 


Colombia: CIDH cu yamado pa eligi fiscal general lo 
mas pronto posible y “sin interferencia” 


(NTN24) – Comision In- 
teramericano 
di 
Dere- 
chonan Humano (CIDH) 
a haci un yamado diamars 
ultimo pa eligi un fiscal 
general di Colombia “cu 
e mayor brevedad posi- 
ble” pa evita di “debilita e 
sistema di husticia” y a ad- 
verti cu mester haci esaki 
“sin interferencia.” 


Corte Supremo di Husticia 
(CSJ) a tene sesionnan pe 
eligi fiscal, pero debi na falta 
di acuerdo entre e magistra- 
donan, e fiscalia general a 
keda bao un mandato interi- 
no for di dialuna ultimo. 


Dia 12 di februari a termina 
e periodo di e fiscal general 
Francisco Barbosa, ken presi- 
dente Colombiano, Gustavo 
Petro a acusa di kier derok’e a 
traves di un investigacion to- 
cante e donacionnan cu a haci 
un sindicato di trahado na su 
campaña. 


Den un comunicado, CIDH 
ta insta Corte Supremo di 
Husticia “pa cumpli cu su de- 
ber constitucional y finalisa e 
proceso di seleccion di e per- 
sona titular di Fiscalia Gen- 
eral di e Nacion, cu e mayor 
brevedad posible.” 


Ademas, ta exorta gobierno di 
Petro pa “garantisa e condi- 
cionnan pa dicho proceso por 
culmina sin interferencia.” 


E comision, parti di Organi- 
sacion di Estadonan Ameri- 
cano (OEA) ta afirma cu ta 
sigui e proceso di cerca y ta 


adverti cu “e falta di designa- 
cion di un persona titular lo 
por debilita e sistema di hus- 
ticia Colombiano.” 


Pa esaki, ta haci un yamado 
“na tur estamento di Estado 
pa duna prioridad na institu- 
cionalidad democratico.” 


Mester señala cu Fiscalia 
General ta eherce e accion 
penal, y por lo tanto, ta des- 
empeña un papel fundamen- 
tal den e lucha contra im- 
punidad, acceso na husticia, y 
preservacion di democracia y 
estado di derecho na Colom- 
bia, segun CIDH ta recorda. 


E falta di fiscal general na e 
pais Latino Americano a de- 
sata algun protesta. Decenas 
di simpatisante di presidente 
di Colombia, Gustavo Petro, 
a subi caya siman pasa na e 
ciudad, den un jornada den 
cual e magistradonan no por 
a sali di Palacio di Husticia pa 
motibo di blokeo. 


Diahuebs di siman pasa a reg- 
istra “71 movilisacion social 
na henter e pais cu, cu excep- 
cion di momentonan di des- 
orden na Bogota y Medellin, 
a keda cataloga como paci- 
fico” pa estado, segun CIDH 
a afirma. 


Haiti ta bisa cu ta trahando riba un acuerdo cu Kenya pa sigura un 
despliegue di polis hopi spera 


(AP) — Gobierno Haitia- 
no a anuncia diaranson cu 
ta trahando riba un acu- 
erdo oficial cu oficialnan 
Kenyano pa sigura e lans- 
amento hopi spera di un 
forsa di polis for di e pais 
di Africa oriental. 


Oficialnan di rango halto di 
ambos pais a reuni na Merca 
pa tres dia e siman aki pa pre- 
para un memorandum of un- 
derstanding y pone un dead- 
line pa e yegada di e forsa di 
polis di Kenya. E reunionnan 
tras porta cera a inclui oficial- 
nan top di Merca y a tuma 
lugar algun siman despues cu 
un corte na Kenya a blokea 


e despliegue, cu ta conta cu 
sosten di Nacionnan Uni, di 
polis di Kenya pa yuda Haiti 
combati un aumento den 
violencia di gang, bisando cu 
e despliegue ta inconstitucio- 
nal. 


No tabata inmediatamente 
cla si of con un memoran- 
dum of understanding lo por 
evadi e veredicto di e corte, 
cual presidente di Kenya a 
bisa cu ta bay apela. 


Gobierno di Haiti a bisa den 
un declaracion cu tabatin 
“discusionnan intenso” pa 
trece un memorandum of 
understanding den cumpli- 


mento cu e legislacion di am- 
bos pais. “Un decision final 
riba e texto mester yega ini- 
cio di proximo siman como 
tambe su firma di ambos 
partido,” gobierno di Haiti a 
indica. 


A bisa cu e negociacionnan a 
enfoca riba operacionnan di 
e mision, logistica y cumpli- 
mento, como tambe vigilan- 
cia, ekipo rekeri y asuntonan 
di derechonan humano. 


E despliegue tabata solicita 
pa prome minister Haitiano, 
Ariel Henry na october di 
2022 y a ricibi aprobacion 
di Conseho di Seguridad di 


ONU un aña despues. Pero 
desde esey a haya varios ob- 
staculo legal mientras gang- 
nan ta haci guera na e capital 
Haitiano y mas ley y ta sigui 
escala. 


Alto Comisionado di Na- 


cionnan Uni pa Derechonan 
Humano, Volker Turk reci- 
entemente a nota cu mas di 
800 persona a ser mata, her- 
ida of secuestra na Haiti na 
januari, mas cu tres biaha e 
cantidad compara cu e mesun 
luna na 2023. 


riba caya a13 


Diahuebs 15 Februari 2024 


Accidente pa falta di 
preferencia na Tanki 
Leendert 


Diamars atardi a drenta 
informe di un accidente 
banda di Acropolis Plaza 
na Tanki Leendert, me- 
sora a dirigi un patruya na 
e sitio. 


Na yegada di e patruya a bin 


compronde cu aki ta trata di 
un accidente unda cu e dama 
chauffeur di e Toyota Corolla 
no a para pa duna preferen- 
cia na e Chevrolet Captiva 
na man drechi. Afortunada- 
mente ningun hende a re- 
sulta herida. 


Despues di a detene Venezolano y Colombiano na december 
Awo a detene e Arubiano den caso di droga 


Pa basta tempo e unidad 
di Crimen Organisa di po- 
lis (U.G.C.) tabata trah- 
ando riba un investigacion 
unda a detene un Venezo- 


lano y un Colombiano na 
december, awor despues 
di cu el a sconde pa hus- 
ticia, ayera a logra gar’e y 
detene. 


Ta trata e Arubiano J. De La 
Cruz di 37 aña. E detencion 
a tuma lugar cu ayudo di e 
team di aresto. For di tem- 
pran nos reporteronan y 


colaboradornan a prepara y 
warda varios ora pa e deten- 
cion tuma lugar. 


E team di aresto a haci tur 


nan esfuerso pa impedi nos 
pa gara un imagen di e de- 
tencion pero asina mes cu tur 
obstruccion toch nos a logra. 


Candela den un cas na Monte Verde 


Diaranson mainta tem- 
pran a drenta informe di 
un cas na candela na Mon- 
te Verde. Mesora a dirigi 
tanto polis como brand- 
weer na e sitio. 


Na yegada di e patruya a bin 
compronde cu aki ta trata di 
un candela cu a cuminsa den 
cushina. Na yegada di brand- 
weer mesora nan a combati 
e candela aki. Afortunada- 


mente ningun persona a re- 
sulta herida. Polis a tuma da- 
tos di e incidente aki. 


Polis a bay pa dos turista bao 
influencia na Airport 


Diamars anochi a pidi 
presencia di polis na Air- 
port pa dos turista cu lo 
tabata 
bao 
influencia. 
Mesora a dirigi un pa- 
truya na e sitio. 


Na yegada di e patruya a bin 
compronde cu e turistanan 
lo a yega tres ora prome cu 
e vuelo y tambe tabata tin 
un retraso di cinco ora y lo 
a bebe un poco dimas. Na 
momento di aborda e capi- 
tan a nenga di laga nan bay 
riba e avion pa motibo cu 
nan lo tabata mucho bao in- 
fluencia. Polis a bin na sitio 


pa asina intermedia y 
e turistanan a haci un 
poco fastioso prome 
pero despues a com- 


pronde y a bay keda na 
e hotel den cercania. 
Polis a tuma datos di e 
susedido aki. 


Polis y ambulance a bay na 
Renaissance pa un persona cu 
lo a bira malo 


Diaranson madruga a drenta informe di un persona cu lo tabata actuando 
straño na Renaissance. Mesora a dirigi tanto polis como ambulance na e sitio. 


Na yegada di e patruya a bin compronde cu aki lo ta trata di un local 
cu lo no por a hala rosea bon. Na yegada di e ambulance nan a atende e 
persona cu lo tabata hiperventilando. Polis a tuma datos di e susedido aki. 

Skirbi pa Augustin Stamper 
Pais Autonomo liberando nos pueblonan for di nacionalidad Hulandes 
(parti I) 


Manera 
semper 
sin 
nunca 
falta 
respet 
na 
ningun hende den mi 
informacionnan, 
segun 
e factor tempo e unico 
factor den bida cu no ta 
gaña, ta keda constata 
cu 
definitivamente 
for 
di 10 di october 2010, e 
areglonan 
estatal 
“Pais 
Autonomo ta Liberando 
nos 
pueblonan 
respeta 
den 
Caribe 
Hulandes 
na 
Corsou, 
Aruba 
y 
Sint Maarten for di e 
nacionalidad 
Hulandes, 
Liberando nan for di e 
nacionalidad 
Hulandes 
pa 
masha 
motibonan 
fundamental.” 


Entre 
e 
tantisimonan: 
algun luna prome cu e 
Koninkrijksstatuut a cumpli 
50 aña di existencia 15 di 
december 2004, den punto 2 
di e rapport di ‘Raad van Sate’ 
e organo di conseho di mas 
halto den Reinado Hulandes 
‘Nu kan het nu moet het’ di 
october e aña ey, a “bati alarma 
riba e autonomianan fundeshi 
di e Statuto”. Ta di lamenta 
cu ‘no’ a acto e rapport aki 
den Caribe Hulandes. Prome 
cu batimento di e alarma aki, 
dia 17 di juni 2003, Prof. mr. 
Pieter van Vollenhoven como 
voorzitter di e ‘comite 2004’, 
relaciona cu cumplimento 
di 50 aña Koninkrijksstatuut 
cu tabata na caminda e aña 
ey 15 di december 2004, 
den e programa di television 
NOVA, 
a 
declara: 
“Het 
Koninkrijk der Nederlanden 
is een fictie. Nederland zou 
alle zes Caribische eilanden 
behorende tot het Koninkrijk 
der Nederlanden, gemeenten 
moeten laten worden van 
Nederland.” 


Miles di rason e tabata tin y 
te cu awe ainda e tin na final 
di februari 2024. E a referi na 
“Volwaardige 
Gemeenten” 
debi na e hecho cu aki na 
Hulanda no tin bijzondere 
gemeenten. Ta keda constata 
pues cu e Koninkrijksstatuut 
ta un “Ficcion” pa masha 
motibonan 
fundamental. 
Entre 
otro 
e 
entidad 
“Nederlandse 
Antillen” 
te dia 10 di october 2010, 
“racionalmente” 
nunca 
a 


yega di reconoce existencia di 
Koninkrijk der Nederlanden, 
semper for di introduccion 
di e Statuto 15 di december 
1954, 
“semper 
Antias 
Hulandes tabata un entidad 
“ongrondwettelijk”. 
Logico 
“inconstitucional” pa e hecho 
cu niun di nos 6 berdadero 
islanan ta ubica den un lama 
cu yama Antia of Antias, sino 
e lama cu ta carga e nomber 
oficial “Caribe”. 


“Europees 
en 
Caribische 
Nederlanders 
zijn 
beide 
gelijkwaardige 
onderdanen 
van 
het 
Koninkrijk 
der 
Nederlanden”. E frase largo 
aki lo mester ta central y 
dominante den e Statuto, 
cual 
tan 
dolorosamente 
lamentabel no ta e caso. 


Tur loke nos tin den nos 
relacionnan 
historico 
cu 
e berdadero pais Hulanda 
ta 
ficticio, 
hibando 
nos 
pueblonan principalmente di 
habla Papiamentu(o) leu atras 
den tur desaroyo. No tur cos 
cu ta briya ta oro. Pa duna e 
areglo estatal pais autonomo 
forsa den nos relacionnan 
cu Hulanda cu nunca tabata 
y no ta bon, a dicidi di haci 
nos Papiamentu(o) stima un 
idioma oficial pa compar’e cu 
entre otro e berdadero idioma 
Hulandes. Ta keda constata 
cu e idioma oficial aki ta 
ficticio pa masha motibonan 
fundamental, mescos cu e 
entidad 
Antias 
Hulandes 
semper tabata ficticio. Nos 
Papiamentu(o) stima nunca 
mag wordo compara cu 
Hulandes, Ingles, Spaño y tur 
e otro berdadero idiomanan 
na mundo. Logico cu no pa 
e hecho cu e ta severamente 
pober na palabranan. 


Pa 
no 
yama 
nos 
Papiamentu(o) 
stima 
un 
dialecto 
di 
e 
berdadero 
idioma Spaño, debi na e 
hecho cu mas di setenta 
porshento di su palabranan 
ta sea adopta of adapta di e 
berdadero 
idioma 
Spaño. 
No ta un wega emocional cu 
ta hiba nos leu atras den tur 
desaroyo, sino un tan penibel 
realidad di bida cu tin mas 
di 300,000 palabranan di e 
berdadero idioma Hulandes 


cu no, “no” ta “existi” den 
“nos Papiamentu(o) stima”. 
Kiermen cu ta mas cu logico 
cu nos Papiamentu(o) stima 
ta sea un “lenguahe” of 
un “vocabulario”, maske e 
tin un bon gramatica, den 
niun sentido di palabra e 
por ta un Idioma oficial 
manera e Hulandes si ta, 
cual ta consisti di “mas di 
cuatro shen y trintiocho mil 
palabra”. ta mas cu logico cu 
ningun cientifico na mundo 
por haci “investigacionnan 
cientifico” 
pa 
cu 
“nos 
desaroyonan humano riba es 
planeta aki”, “via dominio di 
nos Papiamentu(o) stima”. 
Pa e hecho aki niun ser 
humano na mundo mag 
ta convenci of pretende cu 
nos Papiamentu(o) stima ta 
un idioma oficial pa den es 
“mundo 
extremadamente 
dificil aki”, “no” – “perhudica 
destino 
di 
nos 
propio 
pober criaturanan nasi cu e 
nacionalidad Hulandes den 
Caribe Hulandes”. 


Ta un nacionalidad so nos tin, 
for di 10 di december 1948, 
fecha historico cu Politiek 
Den Haag a pone un “fin” 
na e “epoca colonial di e 
berdadero pais Hulanda” via 
e tratadonan internacional di 
cu y pa cu nos derechonan 
humano 
acorda 
cu 
Nacionnan Uni, e berdadero 
idioma Hulandes a bira “bida 
di nos sagrado derechonan 
y rikesanan Hulandes” via 
e tratadonan internacional 
menciona. Kiermen ta mas 
cu logico cu for di e fecha 
historico menciona pa henter 
nos humanidad aki na tera 
tres aña despues di segunda 
guera mundial, e “idioma 
Hulandes mester pero mester 
ta central y dominante riba 
tur terenonan di scol den 
Caribe Hulandes”. Anto for 
di e fecha menciona 10-12- 
1948, nos lenguahe stima 
Papiamentu(o) mester ta den 
nos ramonan di enseñansa 
pero como “vak” y “logico” 
– “nunca como idioma di 
instruccion pa no hiba nos 
propio yiunan di tera nasi cu 
e nacionalidad Hulandes leu 
atras den tur desaroyo”. Ta 
masha imposibel cu mundo 
ta cuminsa y ta caba riba nos 


tres berdadero islanan stima 
Corsou, Aruba y Boneiro di 
habla Papiamentu(o). Tur ta 
chikito, un mas chikito cu 
otro, tur “severamente pober 
na materianan prima”. Hopi 
berdadero paisnan masha rico 
mes na materianan prima, 
Venezuela 
por 
ehempel, 
anto su pueblo respeta ta di 
e categoria tercermundista, 
esta “pober”. 


Ta cu e berdadero idioma 
Hulandes so, nos pueblonan 
den Caribe Hulandes por 
haci uzo di nan sagrado 
derechonan Hulandes, no 
via Ingles, Spaño, Frances y 
otronan y sigur no via nos 
lenguahe 
Papiamentu(o). 
Papiamentu(o) via e areglo 
estatal pais autonomo ta 
destila pa nos pueblonan 
respeta cumpli cu debernan 


so, 
sin 
ningun 
derecho 
fundamental, 
sigur 
no 
derechonan Hulandes. Asina 
nos tan doloroso realidad 
di bida den es mundo 
extremadamente dificil aki 
ta hinca den otro. Ta mas cu 
logico cu debernan so sin 
ningun derecho fundamental, 
den presencia permanente 
di 
satanas, 
su 
presencia 
permanente 
cual 
tan 
dolorosamente 
lamentabel 
ta totalmente desconoci den 
Bijbel y mucho mas pio ainda, 
bou henter nos humanidad 
akinan pafo di shelo, e cu ta 
radical contra pa paisnan rico 
parti nan inmenso rikesa cu 
pueblonan pober na mundo, 
den “fabor di Dios Creador” 
kende a crea tur bida aki na 
tera den pas! 


riba caya a15 


Diahuebs 15 Februari 2024 


Diamars atardi a drenta 
informe di un incidente 
cu hende herida y benta 
memey di caminda na 
Malmok, mesora a dirigi 
tanto polis como ambu- 
lance na e sitio. 


Na yegada di e patruya a bin 
compronde cu aki ta trata 
di un turista crucero cu lo a 
bira malo coriendo un di e 
Segwaynan y a dal abao. Na 
yegada di e ambulance nan a 
haya e turista poco bruha y 
a atende y transporte pa un 
control mas extenso na hos- 
pital. 


Turista crucero a bira malo y a accidenta 
coriendo Segway na Malmok y a resulta 
herida 


Diamars atardi a drenta 
informe di un accidente 
na Palm Beach , mesora a 
dirigi un patruya na e si- 
tio. 


Na yegada di e patruya a bin 
compronde cu aki ta trata 
di un accidente unda cu e 
chauffeur di un Toyota Yaris 
no a regula su velocidad ni a 


mantene distancia a bay dal 
tras di e auto su dilanti. Afor- 
tunadamente ningun hende a 
resulta herida. 


Chauffeur no a regula su velocidad ni a 
mantene distancia a bay dal tras di e auto 
su dilanti 


Diamars mainta a drenta 
informe di cu tin un cas na 
candela na Weg Sero Blan- 
co, mesora a dirigi bomb- 
eronan na e sitio. 


Na yegada di e prome unidad a 
bin constata cu aki ta ta trata di 
un cas abao di bloki cement y 
ariba(di 2 piso di palo) y e parti 
aki lo a pega na candela despues di cu palet tabata ser kima 
na e parti patras di e cas y e chispanan di candela a pega e 
palonan na candela y e piso ariba cual ta full di palo a kima 
por completo mientras e parti abao a sufri daño di awa. Polis 
tambe a presenta y a traha un rapport di e sucedido. 


Chispa di candela di palet 
a bula bay pega di 2 piso di 
palo na candela 


Dialuna anochi a drenta informe di un accidente riba 
e caminda principal na Macuarima, mesora a dirigi un 
patruya na e sitio. 


Na yegada di e patruya a bin compronde cu aki ta trata di 
un accidente entre un Nissan March y un Chevrolet Spark 
unda e chauffeur di e Nissan March no a regula su velocidad 
ni mantene su distancia a bay dal tras di e Chevrolet Spark. 
Polis a nota cu e aliento di e chauffeur ta hole na alcohol, su 
wowonan tabata cora y tabata papia cu lenga pisa. E chauffeur 
a ser pidi pa sali for di e auto pa haci e test, ademas polis a nota 
cu e no por a para stabiel riba su pianan. E resultado ta cu el a 
surpasa e limite y a keda deteni pa a core auto bao influencia y 
causa un accidente. Afortunadamente ningun hende a resulta 
herida. 


Polis a detene chauffeur 
burachi cu a causa un 
accidente na Macuarima 


riba caya 
a16 


Diahuebs 15 Februari 2024 
Tres detencion despues di pelea na entrada di Harbour Arena 


Diadomingo 
anochi 
despues di e parada a sur- 
gi 2 pelea banda di Har- 
bour Arena, un pelea ta- 
bata entre hombernan y e 
otro entre muhe. 


Polis a detene un di cada 
un ademas a detene un otro 
muhe mas pero esey ta pa a 
insulta polis. 


Pelea grandi banda di busstation na Oranjestad pero 
tur hende a “split” ora polis a yega 


Diadomingo 
anochi 
a 
drenta informe di un 
pelea formal banda di 
busstation na Oranjestad, 
mesora 
a 
dirigi 
patruyanan pa e sitio. 


Pero na yegada di polis 
tur hende a core bay den 
diferente direccion. 


Polis a baha tur hende fo’i auto y scual 
nan pa pleitamento den auto 
na Klipstraat 


Diadomingo 
anochi 
despues di e parada polis- 
nan patruyando den Klip- 
straat a nota pleitamento 
den un auto, mesora nan 
a baha tur hende for di 


auto y a hala atencion di 
tur bisando nan pa stop di 
pleita sino nan tur lo bay 
ser deteni. 


Mesora e ambiente di pleito 


a termina despues di a tende 
polis tur a calma subi den 
auto manera nada no pasa y 
nan a bay cas. 


Polis a detene un persona cu no kier a 
sigui ordo di polis y cu a corta su man cu 
boter di glas 


Diadomingo 
anochi 
despues di e parada na 
altura 
di 
parlamento 
polis a duna un hoben 
instruccion 
pero 
el 
a 


neglisha esaki y a ser 
deteni. 


Pero ademas di su detencion 
e tabata tin un corta na su 


man door di un boter di 
glas 
kibra. 
Mientras 
un 
ambulance tabata pasando 
polis a para esaki pa atende e 
detenido herida. 


Polisnan a detene un otro 
chauffeur burachi banda di 
rotonde Sero Blanco 


Diadomingo anochi polis 
durante controlnan a topa 
cu un otro chauffeur basta 
burachi. 


Pa e seguridad den trafico, su 
mesun seguridad y di otro- 
nan polis a detene y a bay 
warda cune. 


ciencia & tecnologia a17 


Diahuebs 15 Februari 2024 
Expertonan ta adverti cu atakenan cibernetico contra hospitalnan ta 
hopi probabel di aumenta 


(AP) - Expertonan ciber- 
netico ta adverti cu hos- 
pitalnan rond di mundo 
ta den riesgo di atakenan 
manera esun cu ta stro- 
bando operacionnan na 
hospital di mucha Mid- 
western, y cu Merca su go- 
bierno no ta haciendo su- 
ficiente trabao pa preveni 
e tipo di atakenan aki. 


Hospitalnan den añanan re- 
cien a cambia nan uso di 


tecnologia online pa sos- 
tene tur cos for di telesalud 
te na dispositivonan medico 
pa tin recordnan di e pash- 
entnan. Awe, nan ta un vic- 
tima faborito pa ladronnan 
di nternet cu ta wanta data y 
rednan como rehen y ta pidi 
cantidadan grandi pa los esa- 
ki, John Riggi, consehero di 
American Hospital Associa- 
tion su siguridad cibernetico 
a expresa. 
“Desafortunadamente, 
e 


consecuencia di e uso di tur 
e rednan y tecnologia conecta 
na internet aki ta cu e ta ex- 
pande nos base digital cu por 
ataca,” Riggi a splica. “Esaki ta 
duna e criminalnan hopi mas 
oportunidad pa penetra nos 
rednan.” E criminalnan hopi 
biaha ta opera for di enemi- 
gonan Mericano manera Ru- 
sia, nort Korea y Iran, unda 
nan ta ricibi pagonan grandi 
pa nan victimanan y ta en- 
frenta tiki chens di por ser 


castiga. 


Den november, un atake 
ransomware riba un cadena 
di cuido di salud cu ta opera 
30 hospital y 200 facilidad di 
salud na Merca a obliga dok- 
ternan nenga pashentnan di 
sala di emergencia y pospone 
operacionnan. Mientrastanto, 
un hospital a anuncia cu nan 
lo cera permanentemente na 
Illinois pa motibo cu nan no 
por a recupera financiera- 
mente for di un atake ciber- 
netico. Y e hackernan a bay 


asina leu cu nan a publica 
potretnan di informacion di 
pashent y potretnan di cancer 
di pecho cu tabata ricibiendo 
tratamento na un red di salud 
na Pennsylvania despues cu a 
hack e sistema aña pasa. 


Awo, un di e hospitalnan top 
di mucha den e pais a ser ob- 
liga di baha offline su sistema 
di record di telefon, record 
medico y email mientras 
nan ta bataya contra un atake 
cibernetico cu segun FBI nan 
ta investigando. 


Microsoft ta bisa cu rivalnan Mericano a cuminsa usa AI den 
operacionnan cibernetico 


(AP) - Microsoft a bisa di- 
aranson cu enemigonan 
Mericano, Manera Iran 
y Nort Korea of Rusia y 
China, a cuminsa usa AI 
pa crea of ehecuta opera- 
cionnan cibernetico ofen- 
sivo. E gigante di tecnolo- 
gia a bisa cu nan a detecta 
y intercepta, den colabo- 
racion cu partner di ne- 
goshi OpenAI un menasa 
cu a usa of a purba di ex- 
plota tecnologia di AI cu 


nan a desaroya. 


Den un publicacion, e com- 
pania a bisa cu e tecnicanan 
tabata “den etapa di comien- 
so” y no ta ni “particular- 
mente nobo ni unico” pero 
si cu ta importante pa expone 
nan publicamente como ri- 
valnan di Merca cu ta haci- 
endo uso di modelonan di 
lenguahe grandi pa amplia 
nan habilidad di drenta red- 
nan y conduci operacionnan 


di influencia. Agencianan di 
siguridad cibernetico tin hopi 
tempo ta usa e mashinnan aki 
riba defensa, principalmente 
pa detecta comportamento 
fuera di lo normal den red- 
nan. Sinembargo criminal- 
nan y hackernan maligno 
tambe ta haci uso di esaki y e 
introduccion di modelonan 
di lenguahe grandi lidera pa 
OpenAI su ChatGPT a me- 
hora e wega aki. 


Microsoft a inverti biyones di 
dollar den OpenAI y diaran- 
son su anuncio a concidi cu e 
lamnsamento di un reportahe 
cu ta nota cu e AI generativo 
ta premira di aumenta ing- 
enieria social cu mal inten- 
cion, cual lo causa deepfake y 
clon di bos mas sofistica. Un 
menasa na democracia den 
un aña unda mas di 50 pais lo 
causa eleccion, empeorando 
mal informacion cu ya caba 
ta tumando luga. 


Den un publicacion separa 


diaranson, OpenAI a bisa 
cu su model actual ta ofrece 
“capacidadnan pa atakenan 
ciberntico malicioso mas di 
loke ya caba ta publicamente 
disponibel limita.” Sinem- 
bargo e expertonan di siguri- 
dad cibernetico ta anticipa cu 
esaki lo cambia. April ultimo, 
e director di U.S. Cyber- 
security and Infrastructure 
Security Agency Jen East- 
erly a conta Congreso cu tin 
“dos desafio y menasa. Un ta 
China y e otro ta Inteligencia 
Artificial.” 


A18 deporte 
Diahuebs 15 Februari 2024 
Bailadonan riba ijs Torvill y Dean ta regresa na Sarajevo riba e di 40 
aniversario di nan victoria na Weganan Olimpico den Winter 


(AP)—Bailadonan riba ijs 
Jayne Torvill y Christo- 
pher Dean a ricibi un bon 
bini 
caluroso 
mientras 
nan a regresa na Sarajevo 
pa marca e di 40 aniver- 
sario di nan presentacion 
ganador durante Weganan 
Olimpico den Winter. 


Torvill y Dean a patina 
hunnto ayera nochi durante 
un evento celebrando e le- 
gado di e Wega Olimpico di 
aña 1984. E aniversario ta “un 
ocasion asina special,” Torvill 
a bisa. E duo a haci un yama- 
do na nan espectadornan pa 
bin bisti den biña, e color di 
e disfraznan cu nan a bisti na 
1984. 


Net prome cu nan aparencia 
na Sarajevo, Torvill y Dean 
a conta un agencia noticiero 
Britanico cu nan lo retira for 
di presentando hunto otro 
aña den shownan despues di 
e tour Britanico. “Sarajevo ta- 
bata un gran parti di un bida,” 
Dean a bisa. “Ken lo por a 
pensa cu 40 aña pasa nos lo 


t’ey back awe celebrando e 
evento ey pero cu memorian- 
an bunita y e spirito di e We- 
ganan Olimpico y e ambiente 
caluroso di hende. Y nos ta 
sinti esey atrobe awe, 40 aña 
despues.” 


Nan presentacion a habri pa 
un competencia di patinahe 
artistico cu a tuma luga pa 
marca e aniversario. Esaki a 
sosode den e pista cu a an- 
fitriona hockey durante e We- 
ganan Olimpico. 


Bailando na e melodia di 
“Bolero” di Ravel, Torvill y 
Dean a gana e medaya oro 
na 1984 cu un rutina roman- 
tico y expresivo cu a caba 
den ambos drumiendo riba e 
pista den un pose dramatico. 
E duo Britanico a traha ca- 
minda nobo pa bailamento 
riba ijs por medio di aleha for 
di e origen di e deporte den 
baile ballroom y e estilo in- 
fluencia pa ballet di e Union 
Sovietico. 


Nan a gana cu un record di 
diesdos 6.0 for di e huesnan, 
incluyendo puntonan per- 
fecto for di tur nuebe hues 
den impresion artistico. Nan 
tabata e prome duo pafo di e 
Union Sovietico pa gana un 
oro medaya den baile riba ijs. 
Despues di un descanso for di 
bailamento riba ijs competi- 
tivo, e tempo ey un deporta 
nobato, pa sigui cu careranan 
di patinahe profesional, Tor- 
vill y Dean tambe a gana un 
medaya brons na e Weganan 
Olimpico 1994 na Lilleham- 
mer. 


Mericanonan Curzan y Amstrong ta tuma e spotlight na World 
Aquatics Championships 


(AP)—Cu algun di e atle- 
tanan mas grandi di Mer- 
ca kedando cas, Claire 
Curzan y Hunter Arm- 
strong a tuma e spotlight 
durante e World Aquatics 
Championships diamars. 
Curzan a gana un me- 
daya oro den e women’s 
100-meter backstroke na 
e Apire dome, mientras cu 
Armstrong a sigui algun 
minuut despues cu un vic- 
toria den e men’s 100 back. 


Merca ta liderando e mesa di 
natacion cu cuatro medaya y 
ocho medaya overall durante 
e prome tres dianan di com- 


petencia na Doha. Diamars 
tambe, Simona Quadarella 
di Italia a gana un otro titu- 
lo mundial den e women’s 
1,500 freestyle, Hwang Sun- 
woo a duna Sur Korea su 
segunda oro individual di e 
campeonato cu un victoria 
den e men’s 200 freestyle, 
y Tang Qianting di China a 
gana e women’s 100 breast- 
stroke. 


Curzan (19), ken ta competi 
na University of Virginia, a 
tuma e prome titulo mundial 
individual di su carera. El a 
beneficio for di e ausencia di 
campeon actual Kaylee McK- 


eown di Australia y Mericano 
Regan Smith, ambos ken a 
perde e campeonatonan aki 
pa enfoca riba e Weganan 
Olimpico na Paris. 


Curzan a gana den 58.29 sec- 
onde—mas slow compara 
cu e tempo ganado di McK- 
eown (57.53) aña pasa na e 
campeonatonan mundial na 
Fukuoka. E medaya plata a 


bay pa Iona Anderson di Aus- 
tralia (59.12) y Ingrid Wilm 
di Canada (59.18) a haya e 
brons. 


Armstrong a bons back for 
di un confusion durante e 
semifinalnan, unda el a landa 
den e lane incorecto, pa gana 
den 52.68. Despues di acepta 
un brons den e 100 back na 
e ultimo dos campeonatonan 


mundial, nativo di Ohio awo 
tin un oro. 


Armstrong a wanta Hugo 
Gonzalez di Spaña leu, su 
partner di training na Cal. E 
dos a brasa otro despues cu 
Gonzalez a tuma e plata na 
52.70. e brons a bay pa Apos- 
tolos Christou di Grecia na 
53.36. 


servicio/sorteo A19 


Diahuebs 15 Februari 2024 
Vereniging Rijscholen Aruba ta bay duna un charla na Centro di Bario 
Brazil 


Vereniging 
Rijscholen 
Aruba (V.R.A) reciente- 
mente a cuminsa duna 
charla riba trafico den 
diferente bario y ta dia- 
loga cu pueblo, pa scucha 
locual esunnan cu atende 
e charla tin di bisa tambe. 
Asina di otro banda V.R.A 
tambe ta siña hopi di e po- 
blacion. Esunnan cu pre- 
senta na e charla por haci 
varios pregunta di cual pa 
e V.R.A esey ta e meta. 


Durante di e charlanan den 
diferente bario, algun di e 
preguntanan mas frecuente 
cu ta wordo haci ta tocante 
di rotonde, unda cu tin bas- 
tante disgusto riba con cierto 
automobilista ta core riba 


rotonde. “Hopi hende no ta 
compronde e reglanan cu tin 
riba rotonde, principalmente 


di duna señal”. Tin hopi pre- 
gunta tambe riba seguro y 
riba asuntonan relativamente 


nobo, manera autonan y e 
bicicletanan electrico. 


Locual tambe hopi hende 
no sa y cu ta un preocupa 
grandi,ta: tin casonan camin- 
da cu e bateria di autonan y 
bicicletanan electrico cu por 
produci candela. p.e. si no 
carga e baterianan aki como 
debe ser. Y segun resulta- 
donan e tipo di candela aki bo 
no por page djis asina. Du- 
rante e charlanan lo duna tur 
tipo di informacion valioso y 
preventivo. 


E proximo charla di Verenig- 
ing Rijscholen Aruba ta bay 
ta na Centro di Bario Brazil, 
riba 22 di Februari di 7’or te 
cu 9’or di anochi. 


Pa mas informacion por 
yama presidente di C.B.B. 
Sra. Inky na 5934453. 


S.V. Bubali reunion general 
2024 ta tuma lugar 21 
februari 2024 na BSC 


Pa 
medio 
di 
e 
comunicado aki directiva 
S.V. Bubali ta recorda 
tur su miembronan pa 
ALV 2024. Pa es motibo 
Directiva ta invita bo (so) 
persona pa un reunion 
general 
2024 
cual 
lo 
tuma lugar diaranzon 21 
februari 2024 pa 7:00pm 
na Bubali Sport Club. 


Presidente 
lo 
habri 
e 
reunion pa 7:00pm y den 
caso cu no tin quorum lo 
sera e reunion y habri e 
reunion bek riba e mesun 
dia pa 7:30pm. Si pa 7:30pm 
no tin quorum reunion ta 
sigui normal y tur decision 
lo ta valido. Puntonan di 
agenda: 1. Apertura; 2. 
Aproba Notulen ALV 2023; 
3.Palabra 
di 
Presidente; 
4. Relato di Secretario; 
5. Relato di Tesorero; 6. 
Informacion 
FBSC; 
7. 
Eleccion di Presidente; 8. 


Eleccion di demas miembro 
nan pa directiva; 9. Plannan 
pa 2024; 10. Turno liber; 11. 
Clausura. 


Directiva ta informa tur 
mayor, miembro, personan 
cu tin Bubali na curazon y 
personan cu no ta miembro 
y kier bira miembro y juda 
den directiva, comicion, 
voluntario of kier train 
un team di muchanan pa 
futbol, por tuma contact cu 
un miembro di directiva. Pa 
por postula pa President of 
miembro directiva mester 
ta por escrito ultimo dia 
pa por hasi peticion ta 18 
Februari 2024 via e-mail 
na 
svbubalisportclub@ 
gmail.com 
of 
bubali@ 
avbaruba.com. Nos ta pidi 
tur miembro pa bin pa pone 
nan miembrecia al dia asina 
pa por tin derecho di voto. 


Resultado Sorteo 
14 februari 


Cadena Alexander Lottery ta presenta resultado di weganan di suerte 


merdia 





3728 


X2 


1495 


Sorteo # 4181 


Sorteo # 1055 


Aries 


135 


Sorteo # 4181 


Sorteo # 2237 


6824 


5218 


Sorteo # 4181 


X5 


3183 
2521 


5 
Letter 
B 


0 
0 
6 


161 


0 
5 


121 


0 
0 
0 
0 
0 


8 



10-15-17-20-26 


16-20-23-27-30 


1820 


Joker 


3986 
425.000,- 


x Jackpot 
x Match 4+ 


Proximo Jackpot 


158 


x Jackpot 


Sorteo # 8170 
Sorteo # 2467 


Sorteo # 1919 


6778 


6187 


Sorteo # 7214 


x Jackpot 


x Match 4 
x afl. 12,00 


FP 


4148 


Sorteo # 5973 


Sorteo # 903 


x afl. 500,00 


x afl.15,00 
x afl 50.00 


Cancer 


Proximo Jackpot 


Sorteo # 


Sorteo # 6387 


Sorteo # 


x afl 8,00 


Mega Ball 


Proximo Jackpot 


500.000,- 


x match 4 


8790 


X2 


x Match 4 
64.000,- 


Afl. 700.000,- 


anochi 


diario 
Korsou 
super4 
flamingo 


0466 
4727 
9979 
7629 
2977 
7939 
super5 
5984 
9921 
3982 
- 
1855 

SERVICIO 
A20 


Diahuebs 15 Februari 2024 


San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Sta. Cruz 
Tel. 585 8028 


San Nicolas: 
Centro Medico 
Tel. 584 5794 


Un biaha mas lo celebra Dia Internacional 
di Hende Muhe den grandi 


Dia 8 di maart proximo, ta 
Dia Internacional di Hen- 
de Muhe. Un dia impor- 
tante, un dia cu interna- 
cionalmente Nacionnan 
Uni a decreta como dia di 
hende muhe, pa para keto 
na e posicion di hende 
muhe rond mundo. 


Prome 
Minister 
Evelyn 
Wever-Croes a expresa cu 
ainda por sinti e diferencia 
den hende homber y hende 
muhe, y ainda tin paisnan cu 
tin diferencia den derecho 
pa hende homber y hende 
muhe. Esaki sigur por a wor- 
do nota mas ainda durante 
e pandemia, na unda por a 
nota, cu ta e hende muhenan 
mas tanto a sacrifica pa keda 
cas ora e muchanan no tabata 
tin scol, of nan mester a cam- 
bia di trabou, y/of traha me- 
nos ora. 
Prome Minister a splica cu 
na Aruba tin hopi hende 
muhe cu a progresa, y por 
nota tambe, cu hopi posicion 
clave ta wordo ocupa pa un 
ser femenino. A pesar di esa- 
ki, aunke no tanto visibel, ai- 
nda tin diferencia entre e ser 
femenino y masculino, spe- 
cialmente na salario y trato. 
Tambe, por nota e diferencia 
den posicionnan di liderazgo 
di pais Aruba, na unda cu 
den un total di 8 minister, tin 
dos cu ta femenino (25%), y 
den Parlamento, di 21 Parla- 
mentario, tin 8 hende muhe 
(38%). 
E 
porcentahenan 
abou aki, sigur tin un efecto 
riba decisionnan, na unda ta 
importante pa tuma na cuen- 
ta e necesidad y deseonan di 
hende muhe, cu mester wor- 
do tuma. Si Aruba ta desea pa 
tene na cuenta e deseonan di 
hende muhe ora di tuma de- 
cision, ta importante pa hen- 
de muhe ta na mesa como 
parti di e esnan cu ta tuma e 
decisionnan. 
“P’esey ta importante pa riba 
Dia Internacional di Hende 
Muhe, para keto un rato y 
wak con hopi e ser femenino 
a progresa, pero tambe con 
hopi falta pa por logra tur 
loke mester logra”, Prome 
Minister a expresa. 


Prome Minister a indica, cu 
pa logra haya hende muhe 
yega na mesa di decision, lo 
mester inverti, pa asina yega 
na un punto, cu ora un hen- 
de muhe den posicion clave 
retira, ya caba tin un fila di 
hende muhe, cla pa asumi e 
posicion. Esaki sigur ta im- 


Pronostico di tempo 


Tempo: 
Awe tardi y awe nochi: par- 
cialmente nubla y general- 
mente seco 
Den marduga y mañan: par- 
cialmente nubla cu un posi- 
bel awasero pasahero 


Temperatura maximo 32 gra- 
do Celsius 
Temperatura minimo 26 gra- 
do Celsius 
Indice di calor (heat index) 
den y rond di oranan di mer- 
dia: 33 pa 38 grado Celsius 
UV index: 8 


Bahada di solo : 6:45 pm 
Subida di solo : 7:02 am. 


Biento: 
Modera te basta fuerte for di 
direccion oost; 
Forsa 4 te 5 (20 te 39 km/ora, 
11 te 21 nudo). 
Durante di dia fuerte te duro 
den rafaga; 
Forsa 6 te 7 (40 te 61 km/ora, 
22 te 33 nudo) 


Situacion general di tem- 
po pa proximo 24 ora: 
Extension di un area di pre- 
sion halto riba Atlantico ta 
sigui ta e factor dominante 
di clima den region, sos- 
teniendo un biento modera 


portante pa mundo por ta 
mas exitoso, y pa tin un de- 
saroyo duradero. Cu esaki, 
mundo lo por sigura cu awor 
y den futuro, e bos di hende 
muhe lo sigui wordo scucha. 
E aña aki, un biaha mas nos ta 
extende un invitacion na tur 
e sernan femenino pa hunto 
nos celebra Dia Internacional 
di Hende Muhe. E evento 
aki lo ta dia 8 di Maart, di 8 
am - 12 pm, y entrada lo ta 
gratis. Pa tur esnan interesa, 
lo mester registra y e link di 
registracion lo wordo publica 
durante e siman benidero. 
Por cuminsa reserva e fecha, 
pa asisti na un mainta yena 
cu celebracion di nos como 


hende muhe. Un mainta di 
analisis y reflexion di unda 
nos ta para awe, y unda nos 
kier yega. 
E tema di e aña aki ta Inspira 
Inclusion di Hende Muhe. 
Nos ta haciendo un encuesta, 
di con hopi e hende muhe ta 
sinti su mes inclui aworaki, 
pa asina wak di e perspectiva 
di hende muhe y homber, 
kico mas mester wordo haci. 
E resultadonan lo wordo 
comparti durante e confer- 
encia. Cu e informacion aki, 
nos lo celebra, refleha, y pre- 
para kico mester wordo haci 
aki na Aruba”, Prome Minis- 
ter a expresa. 


te fuerte y duro den rafaga. 
Debi na un masa di aire seco 
y stabiel, un clima general- 
mente seco lo domina. Di 
otro un banda por bisa cu stof 
fini di Sahara lo sigui stroba e 
visibilidad y afecta e calidad 
di aire den region. Personan- 
an cu tin alergia respiratorio 
mester tene cuenta cu esaki. 


Condicionnan maritimo/ 
estado di lama: 
Na partinan protegi di costa: 
keto, rond di 1 pia. 
Na partinan zuid: trankil te 
modera, entre 2 pa 3 pia. 
Na partinan oost te noord- 
west di costa: modera te lo- 
calmente poco bruto cu ola- 
nan di 5 pa 6, localmente 7 
pia 


obituario a21 


Diahuebs 15 Februari 2024 


“Amita resureccion y bida; esun cu kere den mi, lo 
biba hasta si e muri”.Huan 11:25 


Cu inmenso dolor na nos curason, pero conforme cu 
Dios su boluntad; nos ta participa fayecimento di nos 
amor eterno: 


Sra. Arminda E. Nectar-Solognier 
*27-09-1945 †10-02-2024 


Na nomber di su: 
Casa: Alwin R. Nectar 
Yiunan: Charlène Nectar 
Brigitte Hosé Nectar y esposo Aaron 
Hosé 
Zuleika Schenk-Nectar y esposo Tejo 
Schenk 
Nieto: Aiden Schenk 
Nieta: Zoë Schenk 
Rumannan: Louisa Brahinga y yiunan 
Fabia Romero y yiu 
Marina Odor 
Rufo Solognier, esposa Mary y 
yiunan 
Filomena Solognier Cobito y 
yiunan 
Cuñanan y swa: Erna Solognier y 
yiunan 
Solognier y yiunan 
Yolanda Solognier y yiunan 
Eugene Nectar 
Rudolf Nectar, esposa y yiu 
Carlos Nectar, esposa y yiu 
Frederik Nectar, esposa y yiu 
Willem Nectar 
Eveline Nectar 


Oportunidad pa condolencia lo ta 
Diabierna 16 di februari 2024 na Aurora 
Funeral Home for di 7 pm pa 9or pm 


Acto di entiero lo tuma lugar Diasabra 
17 di februari 2024, na Misa Imaculada 
Concepcion na Santa Cruz for di 9or 
pa 11or di mainta, despues lo sali bai pa 
santana Catolico na Santa Cruz. 


“Señora ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil. Pa mi bolbe haya forsa. 
Salmo: 23 


Cu inmenso dolor na nos curason pero conforme 
cu Dios su boluntad nos ta participa fayecimento 
cristianamente di nos Mama, Wela, Bisawela, Ruman 


Catalina Geerman 
mihor conoci como “Katrien” 
*18 mei 1938 - †10 feb 2024 


Na nomber di su yuinan: 
Judith van Dinter y yuinan 
Richard van Dinter 
Stella van Dinter y yuinan 
Jacqueline van Dinter y yuinan 
Robert van Dinter y yuinan 
Anthony y Mari Geerman y yuinan 
Gilbert Gregory y Soraima Geerman-Geerman 


Nieto (a) nan: 
Minelly, Celeste, Anwar, Brandon, William, Isabel, 
Nicole, Roxanne, Mourit, Vincent, Lorena, Thalia. 


Bisanieto (a) nan: 
Daley, Daylen, Kenia, Malaky, Kyanlah, Akilah, 
I-Jaheem, Sophie-Marie, Eva-Marie. 


Rumannan: 
†Francisca y †Jose Semeleer-Geerman y famia 
†Rosalinda Geerman y famia 
†Alexander y Vera Geerman-Jansen y famia 
Elizabeth Geerman 
Pedro y Dolores Geerman-Maduro y famia 
Matilda Geerman 
Clara Geerman y famia 
Facundo Geerman y Barbara Everon y yui 
†Benito Geerman 


Demas Famia: Geerman, van Dinter, Navas, Kelly, 
Cruz, Quiroga, Rodriquez, Chacon, Balzouman, 
Ippel, Solognier, Dos Santos, Semeleer, Jansen, 
Maduro, Falconi, Boekhoudt, Giel, Dirksz, Wong, 
Van der Hoeven, Everon, Croes, Bitik, Deerenberg, 
Broks, Fernandes Pedra, Fortin, Vrolijk. 


Un danki special na Stichting Cas di machi, sra Leidy 
y sra Cristina. 


Ta invita pa e acto di entiero cu lo tuma lugar diabierna 
16 di februari 2024 na misa Inmaculada Concepcion di 
09:00 pa 11:00 am, despues lo sali pa Santana catolico 
na Sta Cruz 


“ Laga tur locual, cu ta sperami ta bunita. 
Laga tur locual, cu mi encontra na caminda ta bunita, 
Laga tur locual, cu ta rondonami ta bunita. 
Laga tur locual mi laga atrás keda bunita. 
Y laga esakinan termina den tur buniteza.” 


Cu inmenso tristeza den nos kurazon, pero 
conforme ku Dios su bolundad nos ta anuncia 
fayecimento di nos defunto stima: 


Edwin Herman Adonis 
Mihor conoci como “Eddie” 
Ridder in de orde van oranje 
Miembro honorario tanto di Marlboro Baseball 
Club, 
Centro di bario y Deporte Dakota 


Na nomber di su: 


Esposa: Ann Adonis Bommel 
Yiu: Valerie Adonis & Frederick Franken 
Nieto(a)nan: Isabella Quijada 
Christopher Franken 
Leah Franken 
Rumannan: † Esmeralda Gietel Agatha 
† Frido Agatha 
† Frans Adonis y Modesta Adonis Hernandez 
y Famia 
† Marietje (Marlen) Adonis 
† Elvio (Papi) Adonis 


Subrino(a)nan:, Elaine Gietel y Gerard Beugelsdijk, 
Maritza Silieé, Rugia Silieé y Famia, Astrid Gietel, Eddie y 
Mariela Gietel Koolman y Famia, Iris Gietel y Famia, Ingrid 
y Frank Does Gietel, Gina Adonis y Famia, Debby y Karel 
Arends Gietel y Famia, Edmond Adonis, Lisette y Ernst 
Mohamed Adonis y Famia, Alvin Agatha y Famia Zelda 
Steenen y Godfried Lampe, Aldrin Agatha. 


Cuña: Modesta Adonis Hernandez 


Iha: Gina Adonis 


Amigo(a)nan: Integrantenan/Amigonan di SV Dakota y SV 
Roma, Amigonan di Town Dragon, Ex Coleganan di N.V. 
Elmar, Amigonan di Ling & Sons, Amigonan di Superfood, 
Amigonan di Save a lot. 


Demas Famia: Adonis, Bommel, Agatha, Silieé, Werleman, 
Gietel, 
Arends, 
Hernandez, 
Holsman, 
Beugelsdijk, 
Mohamed, Dirksz, Irausquin, Does, Koolman, Dooper, 
Steenen, Bikker, Richardson, Cardoze, Cardoso, Da Costa 
-Gomez, Boye, Raven, Bakmeyer, Hart, Sint Jago, Vingal, 
Pablo, Lacle, Monte, Wever, Franken, Leo, Ibarra, Martinus, 
Webb, Willems, Helder, Quijada. 


Nos disculpa si den nos tristeza nos por a lubida nomber di 
algun famia of conoci. 


Ta invita pa asisti na acto di condolencia cu lo tuma lugar 
Diabierna 16 Februari 2024 di 7pm pa 9pm na Royal Funeral 
Home. 


Acto di entiero lo tuma lugar Diasabra 17 Februari 2024 di 
saliendo for di Royal Funeral Home na Cumana pa Santana 
Catolico na Playa. Nos defunto stima “Eddie” lo ta reposa 
for di 9 or di mainta pa 11 or di mainta na Royal Funeral 
Home na Cumana sigui pa un response. 


Nos ta lamenta cu despues di entiero nos no por ricibi 
bishita di condolencia na cas. 


obituario 
a22 


Diahuebs 15 Februari 2024 


Hesus a bisé: Ami ta e resurecshon i e bida; 
esun cu kere den mi lo biba, maske e muri. 
Juan 11:25 


Cu inmenso tristeza na nos curason pero conforme 
cu boluntad di Dios, nos ta anuncia fayecimento di 


Mary Edith Tromp-de Lange 
Mihor conoci como “Edith” 
*26-07-1947 - † 07-02-2024 


Na nomber di su: 


Na nomber di su: 
Esposo: 
Antonio “Tony” Tromp 
Yiunan: 
Isaira y Raymond “Raimy” Davelaar-Tromp 
Eldrich y Yuraima Tromp-Ruiz 
Nieta(o)nan: 
Rayanne Davelaar 
Zhayron Davelaar 
Qizianne Arends 
Mayornan: 
† Tomas y † Eugenia de Lange-Maduro 
Rumannan: 
† Ruben y † Albertina de Lange- del Valle y famia 
† Miles y † Maria de Lange-Gonzalez y famia 
† Joaquina “Ina” y † Alberto Yrausquin-de Lange y famia 
† Clever y Carlos Paneflek-de Lange y famia 
† Everett y † Carmencita de Lange-Pieters y famia 
† Natividad “Navi” y Mercedes “Sela” de Lange-Maduro y 
famia 
† Grecia y Hugo Kock-de Lange y famia 
Mildred y Erold Bakmeyer-de Lange y famia 
Mescos ruman: 
Amparo Wever 
Swa y cuñanan: † Urbano y † Maria Tromp-Boekhoudt 
Catharina y Carlos Sanchez-Tromp 
Con suegro y suegranan: 
Otto y Myrtha Davelaar-Kock 
† Thomas y Maria Christina Ruiz-Tromp 
Ihanan: 
Vanessa Figaroa-Yrausquin y famia 
Omar Paneflek y famia 
Swinda Yarzagaray-Tromp y famia 
Sobrino, sobrinanan, primo y primanan 
Bon amiganan di cas: 
Judith y Michelle Laclé 


Famianan: Tromp, de Lange, Davelaar, Ruiz, Yrausquin, 
Paneflek, Gonzalez, Pieters, Kock, Bakmeyer, Maduro, 
Sanchez, Delgado, Ras, Leonardo, van de Hans, Kelly, 
Dongen, de Cuba, Dirksz, Hoek, Geerman, van der Linden, 
Angela, Roorda, Figaroa, Garcia, Vargas Machuca, Trimon, 
Yarzagaray, Briesen, Laclé 


Ta invita tur famia, conocirnan, bisiñanan pa e acto di 
condolencia cu lo tuma lugar diahuebs 15 februari 2024 for di 
7 pa 9 or pm na Aurora Funeral Home. 
Acto di entiero lo tuma lugar diabierna 16 februari 2024 for di 
2or pa 4or pm na Aurora Funeral Home despues pa Santana 
Catolico na playa. 


Nos disculpa si den nos tristesa, nos por a lubida un of otro 
famia. 
Nos ta lamenta cu despues di entiero nos no ta ricibi bishita di 
condolencia na cas. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
pa mi haña forsa”. 
Salmo: 23 


Nos ta anuncia fayecimento di: 


Richard Augustin Maxwell 
*13-12-1951 - †09-02-2024 
TX-172 


Na nomber di su: 
Casa: 
A m a l i a 
Maxwell-Garcia 
Yiunan: 
Zulaika y famia 
Magdala y famia (Francia) 
Nieto(a)nan: 
Ineesha, Jayden, 
Jayzion, Brayhan, Fransheska, Heyden 
Ruman: 
Jubi Molina y 
famia 
Manera yiu: 
Jair Harms 
Su amigo stima: 
Chener Sainvil 
Sobrino(a)nan: Frits Lamartini Hibbert 
y famia, Frits Hibbert y famia, Aline 
Hibbert y famia, Maximilliano Hibbert 
y famia 
Primo 
y 
primanan, 
conocirnan, 
coleganan di taxi y su rumannan di 
Iglesia de Ministerial de Jesucristo 
Internacioanl y demas famia Maxwell 


Ta invita pa e acto di despedida cual lo 
tuma lugar na Aurora Funeral Home, 
diabierna 16 di februari di 09:00 pa 
11:00 do mainta. Cremacion lo tuma 
lugar despues den seno di famia. 


Nos disculpa si den tristeza nos por a 
lubida algun nomber. 


Nos ta almenta cu despues di entiero 
nos no lo ricibi bishita di condolencia na 
cas. 


“Dios ta amor... y amor ta Dios, 
maske mi no ta na e mundo aki, tur dia lo 
mi ta banda 
di boso Curazon, mi por stens di loke 
Señor ta hasi” 
Salmo 33 


Rocio Velasquez Galeano 
*20-Feb-1969 - † 10-Feb-2024 


Casa: Eduardo Sanchez Joven 


Casa: Eduardo Sanchez Joven 


Yiunan: Alexander Botero, Anderson Botero, 
Edward Andres Sanchez 


Nietonan: Juan Felipe Botero, Emmanuel 
Botero 


Ruman: 
†Amparo 
Velasquez, 
†Diana 
Velasquez, 
Lesly 
Velasquez, 
Esperansa 
Velasquez, 
Danober 
Velasquez, 
Ielder 
Velasquez y famianan 


Demas Famia: Julio Gurrieri, Yria Rodrigues, 
Laura Gurrieri, Stephany Werleman hunto 
cu Famia Werleman, Rayford Paesch 


Ta invita pa acto di despedida cual lo tuma 
lugar na Misa Papa Juan Pablo II na Tanki 
Leendert diabierna 16 di februari 2024 di 
2’or pa 4’or di atardi. Cremacion lo tuma 
lugar despues den seno familiar. 


Condolencia lo tuma lugar na Royal Funeral 
Home diahuebs 15 di februari 2024 di 7’or 
pa 9’or di anochi. 


internacional a23 


Diahuebs 15 Februari 2024 
Estonia su Minister di Exterior a bisa cu Balticonan tin 3 pa 4 aña pa 
prepara prome cu Rusia ‘test’ NATO 


(AP) - Estonia su Minister 
di Exterior a bisa diaran- 
son cu NATO tin mas o 
menos 3 pa 4 aña pa fortal- 
ece su defensanan mien- 
tras President Ruso ta au- 
menta su pais su “mashin 
di guera.” 


Margus Tsahkna a bisa du- 
rante un conferencia di pren- 
sa na Poland su capital cu Es- 
tonia no ta mira Rusia como 
un menasa inmediato na su 
persona y e otro estadonan 
Baltico, Lithuania y Latvia, 
pa motibo cu Moscu ta ocupa 
cu su invasion di Ucrania. 


“Pero nos mester compronde 
cu e mashin di guera Ruso a 
cuminsa cu tur poder, e capa- 
cidadnan di produccion y e 
mentalidad tambe, pa motibo 
cu Putin ta controlando tur 
cos awo,” el a bisa conhunta- 
mente cu Minister di Exteri- 
or di Poland Minister Radek 
Sikorski. 
Tsahkna a bisa cu e gobierno 
di Estonia ta calcula cu lo por 
tarda “3 pa 4 aña” pa Rusia 
prepara un “test pa NATO.” 
Estonia, Lithuania y Latvia ta 
considera entre e victimanan 
mas probabel di Rusia si e 
pais un dia dicidi di riesga un 
atake contra e aliansa mili- 
tar. Poland, aunke hopi mas 
grandi, tambe ta sinti vul- 
nerabel. Tur 4 pais ta sostene 
Ucrania. 


Mientras tension entre Ru- 
sia y Occidente ta aumenta 
a causa di e guera, a reporta 
diamars cu Estonia su Prome 
Miniter Kaja Kalas a ser poni 
riba lista di criminalnan bus- 
ca na Rusia a causa di su es- 


fuersonan pa kita monumen- 
tonan di e era Sovietico. Kal- 
las a descarta e movida como 
un tactica familiar pa causa 
miedo di Moscu. Estonia su 


Minister di Exterior a bisa 
den un declaracion diaranson 
cu el a yama Rusia su ‘chargé 
d’affaires’ pa expresa “indig- 
nacion.” 


Tsahkna y sikorski a enfatisa e 
importancia di mantene sos- 
ten fuerte pa Ucrania. 


Hefe di Nacionnan Uni ta adverti cu caos di clima y crisis di cuminda 
ta menasa paz global 


“Bariganan bashi ta causa inkietud” 


(AP) - Hefe di Nacionnan 
Uni a adverti diamars cu 
e caos di clima y crisis di 
cuminda ta aumentando 
e menasa na paz global, 
bisando na un reunion di 
Nacionnan Uni di nivel 
halto cu e desasternan di 
clima ta stroba produc- 
cion di cuminda y “bariga 
bashi ta crea inkietud y 
malcontento.” 


Secretario-General Antonio 
Guterres a urgi e Conseho di 
Siguridad di Nacionnan Uni 
pa atende e impacto di escasez 
di cuminda y temperaturanan 
cu ta aumentando riba pas y 
siguridad internacioanl, un 
punto di bista cu varios pais 
cu excepcion di Rusia ta 
comparti. “Clima y conflicto 
ta dos motivador lder di nos 
crisis di cuminda global,” sec- 
retario-general a bisa. “Unda 
gueranan ta surgi, hamber ta 
reina, sea a causa di hendenan 
cu mester huy, destruccion di 
agricultura, daño na infra- 
structura of politicanan de- 
libera. Mientrastanto, caos di 
clima ta strobando e produc- 
cion di cuminda den henter 
mundo.” 
Guterres a bisa cu mundo ta 


yen di ehempel di e “relacion 
debastador entre hamber y 
conflicto.” 


Na Gaza, el a expresa, niun 
hende tin suficiente cuminda 
y e parti chikito tin 80 por- 
ciento di e 700,000 hendenan 
cu mas hamber na mundo. 
Despues di mas di un decada 
di guera na Siria, el a sigui, 


13 miyon ciudadano ta bay 
drumi cu hamber tur anochi. 
Y na Myanmar, pronostico 
di caba cu hamber a cumin- 
sa bay den reverse a causa di 
conflicto y falta di stabilidad. 
Simon Stiell, e hefe di clima 
di Nacionnan Uni a conta e 
Conseho cu cambio di clima 
ta contribui na falta di sigu- 
ridad di cuminda y conflicto. 


El a bisa cu 1 den cada 10 
persona riba e planeta awe ya 
caba ta sufri di hamber cro- 
nico y si cambio di clima ta 
acelera, “e lo bira pio. Accion 
sosteni y rapido pa corta emi- 
son di gasnan y aumenta re- 
siliencia ta necesario awo pa 
preveni cu ambos lo keda sali 
for di control,” Stiell a bisa. E 


secretario ehecutivo di Na- 
cionnan Uni su Framework 
Convention 
on 
Climate 
Change a bisa cu e Conseho 
di Siguridad “mester admiti 
cu por haci mas na luga di 
spera cu e problema lo bay, 
cual no lo sosode.” 


Nacionnan Uni su curpa mas 
poderoso mester pidi actuali- 
sacion regular riba e riesgo- 
nan di siguridad di clima, el a 
splica. Beth Bechdol, director 
diputado di Nacionnan Uni 
su Food and Agriculture Or- 
ganization, a bisa cu eviden- 
cia cientifico ta cla: “Cambio 
di clima ta poniendo den 
peliger siguridad di cuminda 
y impactonan ta un menasa 
cada biaha mas grandi pa paz 
internacional y siguridad.” 


El a reitera un advertencia 
FAO: “No tin siguridad di 
cuminda sin paz y no tin paz 
sin siguridad di cuminda.” 
Segun su persona, tin 258 
miyon persona den 58 pais cu 
ta enfrentando nivelnan halto 
di inseguridad di cuminda y 
mas di dos tercer parti di nan, 
174 miyon persona, ta na un 
nivel di hamber halto ta a 
causa di clima y conflicto.” 


internacional 

Merca: 
Comite Congresional di Inteligencia ta 
adverti di un menasa serio pa seguridad 


(AP)—E hefe Republi- 
cano di e Comite Con- 
gresional di Inteligencia 
e urgi e administracion 
di presidente Joe Biden 
ayera pa declasifica infor- 
macion tocante loke el a 
yama un menasa serio pa 
seguridad nacional. 


Republicano Mike Turner no 
a duna detaye tocante e na- 
turalesa di e menasa, y e ad- 
ministracion di Biden tambe 
a nenga pa adresa esaki. Pero 
varios legisladonan, incluy- 
endo Vocero di Cas Mike 
Jonhson, a señala cu no mes- 
ter ta alarma. 


Johnson a bisa cu e no por 
revela e informacion clasifica. 
“Pero nos kier sigura tur hen- 
de cu nos ta bezig cu e situa- 
cion. Nos ta trahando riba dje 


y no tin mester pa ta alarma,” 
el a conta reporteronan na e 
capital. 


Turner a manda ayera trem- 
pan un email pa miembronan 
di Congreso bisando cu su 
comite a “identifica un asun- 
to urgente relatando na un 
capabilidad militar den exte- 
rior destabilisando” cu mes- 
ter ta conoci pa tur legislado 
congresional. El a encurasha 
nan pa bin na SCIF, un area 
sigura, pa evalua e inteligen- 
cia. 


Turner tabata un bos pa 
un seguridad nacional mas 
fuerte na Merca, cual a pone 
en contra di algun coleganan 
Republicano cu ta faborece 
un metodo mas isolacionista. 
El a yama pa e renobacion 
di un herment di monitorio 


gubernamental clave mien- 
tras cu algun Republicano y 
Democraatnan liberal a trece 
nan obhecionnan dilanti. 


Y e ta apoya e continuacion di 
ayudo militar pa Ucrania den 
su guera contra Rusia durante 
un tempo cu fondo ta keda in- 
cierto debi na oposicion den 
e Cas. Representante Demo- 
cratico Jim Himes, miembro 
di e Comite di Inteligencia, 
a bisa den un declaracion cu 
e informacion clasificado ta 
“significante” pero “no ta un 
causa pa panico.” E Comite 
di Inteligencia di Senado a 
bisa cu nan ta persiguiendo e 
asunto. 


Ta parce cu e anuncio di 
Turner a sorprende e admin- 
istracion di Biden. Consehe- 
ro di seguridad nacional Jake 


Sullivan a conta reporteronan 
na e Cas Blanco cu e ta di 
tene un audiencia cu Turner 
y otro lider congresional caba 
awe. Sullivan no a revela e 
topico of provee cualkier de- 
taye tocante e declaracion di 
Turner. 


El a reconoce cu no ta prac- 
tica standard pa ofrece un 
audiencia asina. “Mi ta djis 
bisa cu personalmente lo mi 
a tuma contacto cu Gand of 


Eight. E ta hopi inusual, de 
hecho, pa e consehero di se- 
guridad nacional haci esey,” 
Sullivan a bisa. El a bisa cu el 
a tuma contacto e siman aki. 
Johnson a bisa cu el a manda 
un carta luna pasa pa e Cas 
Blanco pidiendo un reunion 
cu e presidente pa discuti 
“e asunto serio di seguridad 
nacional cu ta clasifica.” El a 
bisa cu e reunion cu Sullivan 
tabata contesta pa su peticion. 


Tres morto den bombardeo riba campo di desplasamento na Congo 
mientras violencia ta escala 


(AP) —Un grupo di rebelde 
a bombardia un campo di 
desplasamento den provin- 
cia di North Kivu matando 
tres civil y heridando ocho 
mas, segun un grupo di so- 
ciedad civil local a bisa dia- 
mars, mientras violencia den 


e region plega cu conflicto 
ta causa protesta y un grupo 
humanitario a adverti cu 
miles ta enfrentando acceso 
limite na ayudo. 


Un grupo di rebelde cu supuesto 
conexion cu Rwanda, a bombar- 


dia e campo Zaina dialuna, cual 
ta aproximadamente 26 kilome- 
ter for di e ciudad di Goma, lider 
di sociedad civil Wete Mwami 
Yenga a bisa. E bombardeo a bini 
despues di varios di atake no 
hopi leu for di e ciudad. 


E rebeldenan di M23 no a tuma 
responsabilidad pa e atake pero 
a parce di confirma diamars cu 
nan tabata bayendo na e pueblo 
di Sake cual ta cerca di Goma. 
Expertonan di e gobierno di 
Congo y e Organisacion di Na- 
cionnan Uni (ONU) a bisa cu e 
grupo M23 ta ricibi apoyo mili- 
tar for di Rwanda, aunke e pais 
ta nenga esaki. 


“M23 ta biniendo pa libera nan 
y protege nan for di e artileri- 
anan pisa,” e vocero di e grupo, 
Lawrence Kanyuka, a bisa den 
un declaracion, referiendo na e 
bringamento andante cu forsan- 
an di seguridad di e pais. 


Miles a huy for di nan hogar den 
Goma e ultimo dianan mientras 
e bringamento ta intensifica y 
hospitalnan den e ciudad ta yena 
cu civilnan herida, hopi di cual 
cu cuido medico limita. “Cu mi 
ta drumi den e cama di hospital 
aki no ta yuda mi,” segun Ush- 
indi Soleil, un tata herida cu ta 


ricibiendo tratamento den un 
di e hospitalnan. “Mi tin 10 yiu, 
nan ta sufriendo,” Soleil a bisa. 


Mas cu un miyon di hende a ser 
desplasa pa e conflicto desde no- 
vember, e grupo di ayudo Mercy 
Corps a bisa diamars. Esey ta 
agrega riba e 6.9 miyon cu a huy 
for di nan cas caba durante un 
di e crisisnan humanitario mas 
grandi na mundo. 


E grupo a adverti cu rutanan 
principal rond di Goma a ser 
stroba pa zonido di tiro y ar- 
tileria. “Agencianan di ayudo ta 
luchando cu decisionnan dia- 
rio riba kico y ki ora ta safe pa 
provee asistencia entre reporta- 
henan di trahadonan di ayudo 
hayando nan mes entre e brin- 
gamento,” Emilie Vonck, direc- 
tor di Mercy Corps den Congo 
a bisa. 


Frustra pa e conflicto, centares 
di hende a protesta den e capi- 
tal di Congo, Kinshasa, dialuna, 
puntando riba embahadanan 
ken nan ta acusa di no apoya e 
pais pa trece fin na e violencia. 
E top oficial di ONU den Con- 
go, Bintou Keita, a condena e 
protestanan como “inaceptabel.” 
Mientras tanto, e “peacekeep- 
ers” di ONU cual e gobierno 
Congoles a considera inefectivo 
den e pais, ta sigui Sali for di e 
pais prome cu un deadline den 
december. 


